hotchpotch/miracl-hf-unified huggingface dataset:
মুহাম্মদ রফী উসমানী
মুহাম্মদ রফী উসমানী () পাকিস্তানের একজন প্রখ্যাত ইসলামী ব্যক্তিত্ব। তিনি পকিস্তানের প্রাক্তন গ্রান্ড মুফতী, পাকিস্তান আন্দোলনের অন্যতম প্রথিকৃত, দারুল উলুম করাচীর প্রতিষ্ঠাতা মুহাম্মদ শফী উসমানী (রহমাতুল্লাহি আলাইহি) এর সন্তান। তিনি বর্তমানে পাকিস্তানের গ্রান্ড মুফতী এবং পাকিস্তানের সবচেয়ে বড় বিদ্যাপিঠ দারুল উলুম করাচীর সভাপতির দায়িত্ব পালন করছেন। তিনি বিখ্যাত দুই ইসলামী ব্যক্তিত্ব মাওলানা মুফতী মুহাম্মাদ তাকী উসমানী এবং মাওলানা ওয়ালী রাজীর ভাই। এছাড়াও তিনি জামিয়াতুল উলামা, ইউ এস এ -এর একজন সদস্য।
এলাসিন ইউনিয়ন
"এলাসিন ইউনিয়ন" (ইংরেজি:Elasin Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
এলাসিন বাজার, এলাসিন ঘাট, নয়াচর বাজার,আবাদপুর বাজার
রঙ্গিলা পুকুর
সিংহরাগী উত্তর পাড়া,
এলাসিন ব্রিজ
মরহুম আবু হানিফ
আজীবন ক্যালেন্ডারের প্রথম আবিস্কারক
কাঞ্চনপুর ইউনিয়ন, বাসাইল
"কাঞ্চনপুর ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
ফ্রেড্রিখ চ্যাপম্যান রবিন্‌স
ফ্রেড্রিখ চ্যাপম্যান রবিন্‌স (জন্ম: ২৫ আগস্ট, ১৯১৬ - মৃত্যু: ৪ আগস্ট, ২০০৩) একজন মার্কিন বিজ্ঞানী। তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।
রবিন্‌স মিসৌরি বিশ্ববিদ্যালয় থেকে ১৯৩৬ সালে ব্যাচেলর অব আর্টস এবং ১৯৩৮ সালে ব্যাচেলর অব সায়েন্স ডিগ্রি অর্জন করেন। ১৯৪০ সালে হার্ভার্ড মেডিকেল স্কুল থেকে গ্র্যাজুয়েট হন। ১৯৫২ সালে কেস ওয়েস্টার্ন রিজার্ভ ইউনিভার্সিটিতে অধ্যাপক হিসেবে নিযুক্ত হন।
থমাস হাকল ওয়েলার
থমাস হাকল ওয়েলার একজন মার্কিন ভাইরাসবিদ। ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।
ওয়েলারের জন্ম হয় মিশিগানে এবং সেখানেই শৈশব কাটে। তিনি মিশিগান বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি হার্ভার্ড মেডিকেল স্কুল থেকে ১৯৪০ সালে ডক্টর অব মেডিসিন ডিগ্রি লাভ করেন।
কনকাকাফ গোল্ড কাপ
কনকাকাফ গোল্ড কাপ () কনকাকাফ অঞ্চলের পুরুষদের প্রধান জাতীয় ফুটবল দলের প্রতিযোগিতা। উত্তর আমেরিকা, মধ্য আমেরিকা এবং ক্যারিবিয় অঞ্চলের ফুটবল খেলায় শীর্ষস্থান অধিকারী দল এ প্রতিযোগিতায় অংশগ্রহণ করে। ১৯৯১ সাল থেকে কনকাকাফ গোল্ড কাপের প্রবর্তন করা হয়। প্রতি দুই বছর অন্তর কনকাকাফ গোল্ড কাপ অনুষ্ঠিত হয়। ফিফা কনফেডারেশন্স কাপে অংশগ্রহণের লক্ষ্যে কনকাকাফ ও ফিফার শিরোপাধারী দল পরবর্তী বছরের প্রতিযোগিতায় স্বয়ংক্রিয়ভাব যোগ্যতা অর্জন করার বিধান রাখা হয়েছে।
১৯৮৯ সালে কনকাকাফ চ্যাম্পিয়নশীপ প্রতিযোগিতার বিলুপ্তি ঘটলে কনকাকাফ ফেডারেশন পুণরায় ১৯৯০ সালে আঞ্চলিক চ্যাম্পিয়নশীপ নির্ধারণে নতুন ফুটবল প্রতিযোগিতার রূপরেখা প্রণয়ন করে। "কনকাকাফ গোল্ড কাপ" নামে নতুন এ ফুটবল প্রতিযোগিতা ১৯৯১ সালে প্রথমবারের মতো মার্কিন যুক্তরাষ্ট্রে অনুষ্ঠিত হয়। আট দলের এ প্রতিযোগিতায় স্বাগতিক দল চ্যাম্পিয়ন হয়। মেক্সিকো পরবর্তী বছরগুলোয় আধিপত্য বিস্তার করে। ১৯৯৩, ১৯৯৬ এবং ১৯৯৮ সালে একাধিক্রমে তিনবার দলটি চ্যাম্পিয়ন হয়।
১৯৯৬ সালের প্রতিযোগিতায় প্রথমবারের মতো অতিথি দল হিসেবে তৎকালীন ফিফা বিশ্বকাপ চ্যাম্পিয়নধারী ব্রাজিল দলকে আমন্ত্রণ জানানো হয়েছিল। ২০০০ সালে দল সংখ্যা বৃদ্ধি করে ১২ দলে নিয়ে আসা হয়। কানাডা এতে শিরোপা লাভ করে যা তাদের আন্তর্জাতিক ফুটবল অঙ্গনে একশত বছরেরও অধিক সময়ের মধ্যে প্রথম বৃহৎ সাফল্য হিসেবে বিবেচিত।
২০০৭ সালের গোল্ড কাপ প্রতিযোগিতা মার্কিন যুক্তরাষ্ট্রে ৬ - ২৪ জুন, ২০০৭ তারিখ পর্যন্ত অনুষ্ঠিত হয়। শিকাগোতে অনুষ্ঠিত চূড়ান্ত খেলায় পূর্বতন বছরের চ্যাম্পিয়ন মার্কিন যুক্তরাষ্ট্র ২-১ ব্যবধানে মেক্সিকোকে পরাভূত করে। কানাডা এবং গুয়াদেলুপ দলকে যৌথভাবে তৃতীয় স্থানের অধিকারী হিসেবে মর্যাদা দেয়া হয়। রোজ বোলে অনুষ্ঠিত ২০১১ গোল্ড কাপের চূড়ান্ত খেলায় ৪-২ ব্যবধানে মার্কিন দলকে পরাভূত করে মেক্সিকো। প্রতিযোগিতায় মার্কিন দলকে বেশ চড়াই-উৎরাই পার হতে হয়। পানামার বিরুদ্ধে নাটকীয়ভাবে জয়ী হয়ে তারা ফাইনালে পৌঁছেছিল।
উত্তর আমেরিকার অঞ্চল
মধ্য আমেরিকার অঞ্চল
ক্যারিবিয় অঞ্চল
২০০৭ বি.লীগ
বি.লীগ ২০০৭ যা বি.লীগের প্রথম আসর ছিল। এটি ২ মার্চ এ শুরু হয় এবং ১ আগস্ট শেষ হয়। লীগে ঢাকা আবাহনী চ্যাম্পিয়ন হয় এবং চ্যাম্পিয়ন হওয়ার সুবাদে তারা এএফসি প্রেসিডেন্টস কাপে খেলার যোগ্যতা অর্জন করে।
২০১১ কনকাকাফ গোল্ড কাপ
২০১১ কনকাকাফ গোল্ড কাপ () কনকাকাফের ৫০ বছরের ইতিহাসে ২১তম কনকাকাফ আঞ্চলিক চ্যাম্পিয়নশীপ ও ১১শ কনকাকাফ গোল্ড কাপ ফুটবল প্রতিযোগিতা হিসেবে পরিচিত। মার্কিন যুক্তরাষ্ট্র এ প্রতিযোগিতার স্বাগতিক দেশের মর্যাদা লাভ করেছিল। ৯৩,০০০ দর্শকের উপস্থিতিতে ২৫ জুন, ২০১১ তারিখে ক্যালিফোর্নিয়া অঙ্গরাজ্যের পাসাদেনায় অবস্থিত রোজ বোলে চূড়ান্ত খেলা অনুষ্ঠিত হয়। এতে মেক্সিকো শিরোপা লাভ করে এবং কনকাকাফের প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে খেলার যোগ্যতা অর্জন করে।
প্রত্যেক দলে ২৩ জন ফুটবল খেলোয়াড়কে রাখা যাবে।
৯ জুন, ২০১১ তারিখে ঘোষণা করা হয় যে, এন্টোনিও নেইলসন, ক্রিশ্টিয়ান বার্মুদেজ, এডগার জোনাস, ফ্রান্সিস্কো জাভিয়ের রড্রিগুয়েজ এবং গুইলার্মো ওচোয়া - এই পাঁচজন মেক্সিকান খেলোয়াড়ের দেহে নিষিদ্ধ ঘোষিত ক্লেনবুটারোল মাদকের অস্তিত্ব ধরা পড়ে। ফলে গোল্ড কাপের প্রতিযোগিতার শেষ হবার পূর্বেই তাদেরকে দল থেকে প্রত্যাহার করে নেয়া হয়। মেক্সিকো কর্তৃপক্ষ মনে করেন যে, তারা মাংসের সাথে এ ঔষধ সেবন করেছিল। কনকাকাফ মহাসচিব চাক ব্ল্যাজার কনফডোরেশনের জাতীয় দলগুলোর কমিটিতে এ বিষয়ে ১০ জুন তারিখে একটি সভা আহ্বান করেন। কিন্তু আরো তথ্য সংগ্রহের উদ্দেশ্যে সভাটি স্থগিত করা হয়। ১৪ জুন তারিখে মেক্সিকান ফুটবল ফেডারেশন জানায় যে, ঐ পাঁচজনের শরীর থেকে বি স্যাম্পল নিয়ে নেতিবাচক প্রভাব লক্ষ্য করা যায়।
কনকাকাফ গোল্ড কাপ পরিচালনা কমিটি ১৯ জুন তারিখে জানায় যে, মেক্সিকো কর্তৃপক্ষ ইচ্ছে করলে বহিষ্কৃত খেলোয়াড়দের পরিবর্তে অন্য খেলোয়াড়দের নিতে পারবে।
৮ মার্চ, ২০১১ সালে কনকাকাফ কর্তৃপক্ষ গ্রুপ এবং খেলার সময়সূচী প্রকাশের পর আঞ্চলিক শিরোপাধারী দলগুলো অংশগ্রহণের সুযোগ পায়। মার্কিন যুক্তরাষ্ট্রের ১৩টি স্টেডিয়ামে ৫ - ২৫ জুন পর্যন্ত অনুষ্ঠিত হবার সময়সূচী তুলে ধরা হয়। এছাড়াও, পাসাদেনার রোজ বোলে চ্যাম্পিয়নশীপের ফাইনাল খেলা হবে বলে জানানো হয়।
দ্য গুড, দ্য ব্যাড অ্যান্ড দি আগলি
দ্য গুড, দ্য ব্যাড অ্যান্ড দি আগলি (ইংরেজি ভাষায়: The Good, the Bad and the Ugly; ইতালীয় ভাষায়: l buono, il brutto, il cattivo) সের্জিও লেওনে পরিচালিত ইতালীয় ওয়েস্টার্ন চলচ্চিত্র যা ১৯৬৬ সালে মুক্তি পায়। ছবির প্রধান চরিত্র গুলোতে অভিনয় করেছেন ক্লিন্ট ইস্টউড, লি ভেন ক্লীফ এবং এলি ওয়ালস। এটি সের্জিও লেওনে পরিচালিত "ডলার্‌স ত্রয়ী" নামে পরিচত তৃতীয় চলচ্চিত্র। আ ফিস্টফুল অফ ডলার্‌স (১৯৬৪), ফর আ ফিউ ডলার্‌স মোর (১৯৬৫) এবং দ্য গুড, দ্য ব্যাড অ্যান্ড দি আগলি (১৯৬৬) এই তিনটি ছবিকে একত্রে "ডলার্‌স ত্রয়ী" বলা হয়।
এঞ্জেল আই (ব্যাড) হন্যে হয়ে খুঁজছে বিল কারসেন ওরফে জ্যাকসনকে, যে জানে বহুমূল্য কনফেডারেট সোনার মুদ্রা কোথায় লুকানো আছে। নিষ্ঠুর এঞ্জেল আই সোনার জন্যে একাধিক নরহত্যা করেছে। আসলে যারা তাকে ভয়ে বা সোনার লোভে সাহায্য করছে তাদেরই সে হত্যা করেছে অসহায়ভাবে। অন্যদিকে তাড়া খাওয়া আউটল টুকো (আগলি) কে নামহীন আগন্তুক ব্লণ্ডি (গুড) বাঁচায় বাউন্টি হান্টারদের থেকে। যদিও তাদের বন্ধুত্ব হয় সাময়িক। টুকোকে ধরিয়ে দিয়ে পুরষ্কারের টাকা নিয়ে ব্লন্ডি নিখুঁত লক্ষ্যে গুলি করে টুকোর ফাঁসির দড়ি কাটতে থাকে বারবার। এভাবেই চলে তাদের রোজকার। কিন্তু একবার মতবিরোধের ফলে ব্লন্ডি টুকোকে শহর থেকে অনেক দূরে নির্জন এলাকায় ফেলে চলে আসে। টুকো কুৎসিত গালাগালি করে ও প্রতিশোধ নেওয়ার হুমকি দেয়। কোনোরকমে সেখান থেকে ফিরে সে একটি অস্ত্রের দোকান থেকে অস্ত্র ছিনতাই করে। বহুবার চেষ্টার পরে ব্লন্ডিকে বেকায়দায় পেয়ে টুকো তাকে বন্দী করে হাঁটিয়ে নিয়ে যায় মরুভূমির ভেতর তীব্র রোদে। আগলি ওরফে টুকো একসময় নির্জন মরুভূমির ভেতর ব্লন্ডিকে হত্যা করতে যাওয়ার মুহুর্তেই নাটকীয় ভাবে সন্ধান পায় কারসেনের। একটি স্টেজগাড়ির ভেতরে আহত কারসেনকে পাওয়া যায়। কারসেন মৃত্যুর আগের মুহুর্তে জানিয়ে যেতে পারে ব্লন্ডিকে ঠিক কোন কবরের নিচে লুকানো আছে সেই সম্পদ। মৃতপ্রায় ব্লণ্ডিকে আবার শুশ্রূষা করতে থাকে টুকো, সোনার লোভে। দুজনে আবার সোনার খোঁজে বের হলে এঞ্জেল আই এর সেনাদের হাতে তারা অর্থাৎ টুকো ও ব্লন্ডি ধরা পড়ে। টুকোকে অত্যাচার করে কবরখানার সন্ধান পেলেও কবরের নাম বা নাম্বার জানতে পারেনা কারন সেটা জানে একমাত্র ব্লন্ডিই। অগত্যা এঞ্জেল আই ব্লন্ডিকে সাথে নিয়ে অভিযানে বেরোয়। টুকো সেনার হাত ফসকে পালিয়ে যোগ দেয় ব্লন্ডির সাথে। এবং যখন নির্দিষ্ট কবরের সামনে দুজনে মুখোমুখি হয় তখন তৃতীয় ব্যক্তি হিসেবে উপস্থিত হয়েছে এঞ্জেল আই। শুরু হয় থ্রি মেন ডুয়েল।
ফর আ ফিউ ডলার্‌স মোর
ফর আ ফিউ ডলার্‌স মোর (ইংরেজি ভাষায়: For a Few Dollars More; ইতালীয় ভাষায়: Per qualche dollaro in più) সের্জিও লেওনে পরিচালিত ইতালীয় 'স্প্যাগেটি ওয়েস্টার্ন' চলচ্চিত্র যা ১৯৬৫ সালে মুক্তি পায়।ছবির প্রধান চরিত্র গুলোতে অভিনয় করেছেন ক্লিন্ট ইস্টউড, লি ভেন ক্লীফ এবং জিয়ান মারিয়া ভলোনটি।এটি সের্জিও লেওনে পরিচালিত ডলার্‌স ত্রয়ী নামে পরিচত চলচ্চিএ ত্রয়ীর দ্বিতীয় চলচ্চিএ।আ ফিস্টফুল অফ ডলার্‌স(১৯৬৪), ফর আ ফিউ ডলার্‌স মোর(১৯৬৫) এবং দ্য গুড, দ্য ব্যাড অ্যান্ড দি আগলি(১৯৬৬) এই তিনটি ছবিকে একত্রে ডলার্‌স ত্রয়ী বলা হয়। এছাড়া জার্মান অভিনেতা ক্লাউস কীন্সকী সাহায্যকারী খলনায়ক এর ভূমিকায় অভিনয় করেন । চলচ্চিএটি ১৯৬৭ সালে যুক্তরাষ্ট্রে মুক্তি পায় ।
নিরো
নিরো (ল্যাটিন: Nero Claudius Caesar Augustus Germanicus; জন্ম: ১৫ ডিসেম্বর, ৩৭ খ্রিষ্ট-পূর্ব - মৃত্যু: ৯ জুন, ৬৮ খ্রিষ্টাব্দ) ৫৪ থেকে ৬৮ সময়কালে রোমান সাম্রাজ্যের পঞ্চম এবং জুলিও-ক্লডিয়ান রাজতন্ত্রের সর্বশেষ রোমান সম্রাট ছিলেন।
গ্র্যান্ড-আঙ্কেল ক্লডিয়াস নিরোকে উত্তরাধিকারী হিসেবে দায়িত্ব পালনের লক্ষ্যে দত্তক সন্তানরূপে গ্রহণ করেছিলেন। ক্লডিয়াসের মৃত্যুর পর ১৩ অক্টোবর, ৫৪ তারিখে সম্রাট হন। খুব সম্ভবতঃ ক্লডিয়াস নিরো'র মা এগ্রিপ্পিনা দি ইয়াঙ্গার কর্তৃক নিহত হয়েছিলেন। নিরোকে ক্লডিয়াসের পুত্র ব্রিটানিকাসের কাছ থেকে ক্ষমতা গ্রহণ নিশ্চিতকল্পে ইয়াঙ্গার এ পদক্ষেপ নেন।
তাঁর শাসনকালে নিরো কূটনীতিবিদ্যায় পারদর্শীতা দেখান। ব্যবসা-বাণিজ্য এবং সাম্রাজ্যের সাংস্কৃতিক কর্মকাণ্ড সম্প্রসারণ করে ব্যাপকভাবে সকলের মনোযোগ আকর্ষণ করেন। তিনি থিয়েটারের জন্য ভবন নির্মাণের আদেশ দেন এবং অ্যাথলেটিক ক্রীড়ার প্রধান পৃষ্ঠপোষকের ভূমিকায় অবতীর্ণ হন। এ সময়ে সফলভাবে যুদ্ধের সমাপ্তি ঘটে এবং শান্তি রক্ষার্থে পার্থিয়া সাম্রাজ্যের সাথে চুক্তিতে আবদ্ধ হন। প্রথম রোমান-ইহুদি যুদ্ধ শুরু হয় এ সময়েই।
নিরো'র শাসনামলে অমিতব্যয়িতা লক্ষ্য করা যায় এবং ক্ষমতার অপব্যবহারের সাথে জড়িত ছিল। তিনি অনেকগুলো হত্যাকাণ্ডের সাথে জড়িত ছিলেন। এমনকি তিনি নিজ মাতাকেও সৎভাইকে হত্যা করেছেন। এছাড়াও বিষ প্রয়োগে সৎভাই ব্রিটানিকাসকে হত্যার সাথেও জড়িত ছিলেন তিনি।
১৯ জুলাই, ৬৪ খ্রিষ্ট-পূর্বাব্দে অগ্নিকাণ্ডে () রোম নগরীর অধিকাংশ এলাকা আগুনে পুড়ে ছাঁই হয়ে যায়। টাসিটাসের মতে, এ অগ্নিকাণ্ডের জন্য নিরো খ্রিস্টানদেরকে দায়ী করেছিলেন। কিন্তু অনেক রোমান অধিবাসী মনে করেন যে, নিরো স্বয়ং ডোমাস অরেয়া স্বর্ণ ভবন নির্মাণে আগুন লাগানোর আদেশ দিয়েছিলেন।
তাঁকে জনপ্রিয়বিহীন সম্রাটরূপে আখ্যায়িত করা হয়, যিনি রোম পুড়ে যাওয়া অবস্থায় বেহালা বাজাচ্ছিলেন। পরবর্তীকালে এ কথাটি ভুল প্রমাণিত হয় ও গুজব হিসেবে বিবেচিত হয়। কেননা, তখনও বেহালা বাদ্যযন্ত্রের আবিষ্কার ঘটেনি। কিন্তু তিনি প্রাচীন গ্রীসের উদ্ভাবিত লির বাজাতে পারতেন।
তিনি খ্রিস্টানদের প্রথমদিককার উৎপীড়নকারীর হিসেবে পরিচিত ছিলেন। রাতে আলোর উৎস থেকে আগুন নিয়ে তাঁর উদ্যান পুড়াতে গিয়ে খ্রিস্টানদেরকে আটক করেছিলেন। টাসিটাস, সুতোনিয়াস এবং ক্যাসিয়াস দিও এ বিষয়টি তাদের লেখনীতে প্রকাশ করেছেন। কিছু সূত্র থেকে প্রাপ্ত বিষয়াবলীতে নিরো'র আলোকপ্রিয়তা চিত্রাকারে তুলে ধরা হয়েছে। তারপরও তাঁকে চিত্রকর্মে সাধারণ রোমান বিশেষ করে প্রাচ্যের কাছে জনপ্রিয় সম্রাট হিসেবে চিত্রিত করা হয়েছে। কিন্তু আধুনিক ইতিহাসবেত্তাগণ প্রাচীন তথ্যের বিশ্বাসযোগ্যতা ও নিরো'র অমিতব্যয়িতা এবং ক্ষমতার অপব্যবহারকারীর ভূমিকার বিষয়টি প্রশ্নাকারে তুলে ধরেছেন।
৬৮ সালে কর ব্যবস্থার প্রতিবাদ জানিয়ে গলে ভিনডেক্সের সহায়তায় বিদ্রোহ এবং হিস্পানিয়ায় (স্পেন) গালবা কর্তৃক আক্রমণের শিকার হয়ে নিরো পলায়ণপূর্বক সিংহাসনচ্যুত হন। ফাঁসীকাষ্ঠে ঝুলবেন এ আশঙ্কায় ৯ জুন, ৬৮ তারিখে প্রথম রোমান সম্রাট হিসেবে আত্মহত্যা করেন নিরো। তাঁর এ আত্মহননের মধ্য দিয়ে জুলিও-ক্লদিয়ান রাজত্বকালের পরিসমাপ্তি ঘটে। এরপর সংক্ষিপ্ত সময়ের জন্য গৃহযুদ্ধ শুরু হয় যা চার সম্রাটের যুদ্ধ নামে ইতিহাসে পরিচিতি পায়।
ফাতেহা-ই-ইয়াজদাহাম
ফাতেহা-ই-ইয়াজদাহাম হল হজরত আব্দুল ক্বাদির জিলানী (রহ.) এর ইন্তেকাল দিবস। বলা হয়ে থাকে, হিজরি ৫৬১ সনের ১১ রবিউস সানি তিনি ইন্তেকাল করেন।
‘ইয়াজদাহম’ ফার্সি শব্দ, যার অর্থ এগারো। ফাতিহা-ই-ইয়াজদাহম বলতে এগারো-এর ফাতিহা শরিফকে বোঝায়। এই ফাতিহা-ই-ইয়াজদাহম শরিফ আবদুল কাদের জিলানী এর স্মরণে পালিত হয়।
ফাতেহা ই ইয়াজদাহম পালন করা নিয়ে মুসলমান দলগুলোর মধ্যে মতবিরোধ রয়েছে।
নাকুলা বাসিলি নাকুলা
নাকুলা বাসিলি নাকুলা মিসরীয় বংশোদ্ভূত মার্কিন নাগরিক যিনি ইনোসেন্স অব মুসলিমস নামক ইসলাম বিদ্বেষী চলচ্চিত্র নির্মাণে ভূমিকা পালন করেন। বাসিলির বিভিন্ন নাম প্রকাশ পেয়েছে। আদালতের কাগজপত্রে দেখা গেছে, ২০০২ সালে নাকুলা বাসিলি নাকুলা বৈধভাবে তার নাম ইউসূফে রূপান্তরিত করে। কিন্তু তার নাম পরিবর্তন সম্পর্কে আদালতকে সে অবহিত করেনি। ক্যালিফোর্নিয়ার গাড়ি চালক হিসাবে লাইসেন্সে তার নাম নাকুলা। দ্বিতীয় নাম মার্ক বাসিলি ইউসূফ এবং তৃতীয় নাম স্যাম বাসিলি।
ইসলাম বিদ্বেষী চলচ্চিত্র ইনোসেন্স অব মুসলিমস নির্মাণে ভূমিকা পালন করেন নাকুলা বাসিলি নাকুলা। ইসলাম ধর্ম ও নবী মোহাম্মদ (সা.) এর প্রতি অবমাননাকর ভিডিও নির্মাণে অংশগ্রহণ করেন তিনি।
সিন্ডি লী গার্সিয়া নামে একজন অভিনেত্রী বাসিলির বিরুদ্ধে অভিযোগ এনেছেন যে তিনি এবং ওই ছবির অন্যান্য অভিনেতা-অভিনেত্রীদের বোঝানো হয়েছিল যে তারা একটি এডভেঞ্চার ছবিতে অভিনয় করছেন, যার কাহিনীর পটভূমি প্রাচীন যুগের মিশরের। তিনি আরো বলেন, ছবিটিতে ইসলাম-বিরোধী যে সমস্ত সংলাপ রয়েছে সেগুলো পরবর্তীতে ডাবিং করা হয়েছে, এবং মূল চিত্রনাট্যে ইসলামের নবী মুহাম্মদের কোন উল্লেখ ছিল না।
নামবিহীন ব্যক্তি
নামবিহীন ব্যক্তি (ইংরেজি ভাষায়: Man with No Name; ইতালীয় ভাষায়: Uomo senza nome) সের্জিও লেওনে পরিচালিত ইতালীয় 'স্প্যাগেটি ওয়েস্টার্ন' চলচ্চিত্রের ক্লিন্ট ইস্টউড এর চরিএ।চলচ্চিত্র গুলোকে একএে ডলার্‌স ত্রয়ী বলা হয় । নামবিহীন ব্যক্তি ভূমিকায় অভিনীত ডলার্‌স ত্রয়ীর চলচ্চিত্র তিনটি হলো, আ ফিস্টফুল অফ ডলার্‌স(১৯৬৪), ফর আ ফিউ ডলার্‌স মোর(১৯৬৫) এবং দ্য গুড, দ্য ব্যাড অ্যান্ড দি আগলি(১৯৬৬) ।
যুক্তরাজ্য থেকে প্রকাশিত চলচ্চিত্র বিষয়ক ম্যাগাজিন এম্পায়ার (সাময়িকী) এর মতে, 'নামবিহীন ব্যক্তি' সর্বকালের সেরা চরিএগুলোর মধ্যে ৪৩ তম ।
রোমের অগ্নিকাণ্ড
রোমের অগ্নিকাণ্ড () ১৯ জুলাই, ৬৪ খ্রিষ্ট-পূর্বাব্দে সংঘটিত বৃহদাকৃতির অগ্নিকাণ্ড। এরফলে রোম নগরীর অধিকাংশ এলাকা আগুনে পুড়ে ছাঁই হয়ে যায়। রোমান সাম্রাজ্যের পঞ্চম এবং জুলিও-ক্লদিয়ান রাজতন্ত্রের সর্বশেষ রোমান সম্রাট হিসেবে ছিলেন নিরো। টাসিটাসের মতে, এ অগ্নিকাণ্ডের জন্য নিরো খ্রিস্টানদেরকে দায়ী করেছিলেন। কিন্তু অনেক রোমান অধিবাসী মনে করেন যে, নিরো স্বয়ং ডোমাস অরেয়া স্বর্ণ ভবন নির্মাণে আগুন লাগানোর আদেশ দিয়েছিলেন।
প্রাচীন রোমান ঐতিহাসিক টাসিটাসের মতে, আগুন দ্রুত ছড়িয়ে পড়ে এবং ছয় দিন ধরে জ্বলতে থাকে। প্রাচীন রোমের চৌদ্দটি জেলার মধ্যে মাত্র চারটি আগুনের লেলিহান শিখা থেকে রক্ষা পেয়েছিল। তিনটি জেলা পুরোপুরি ধ্বংসপ্রাপ্ত হয় এবং বাকী সাতটির ব্যাপক ক্ষতিসাধন হয়। অন্যান্য সমসাময়িক ইতিহাসবিদদের মধ্যে একমাত্র প্লিনি দি ইল্ডার লিখেছেন যে, এ অগ্নিকাণ্ড স্বল্প সময়ের ছিল। ঐ সময়ে জীবিত ইতিহাসবিদদের মধ্যে দিও ক্রাইসোসতম, প্লুতার্ক এবং এপিকটেটাস এ বিষয়ে কোন মন্তব্য করেননি। আগুনের ভয়াবহতা সম্বন্ধে সেনেকা পলকে চিঠিতে লিখেছিলেন যে, একশত ত্রিশটি ঘর এবং চারটি ব্লক ছয়দিনের মধ্যে ভস্মিভূত হয়ে যায়। এ হিসাবে কমপক্ষে শহরের এক-দশমাংশ পুড়ে যায়। ঐ সময় রোমে ১,৭০০ ব্যক্তিগত গৃহ এবং ৪৭,০০০ ইনসুলা ছিল।
ক্যাসিয়াস দিও বলেছেন যে, ঐ সময়ে সম্রাট নিরো মঞ্চের পোশাক পরিহিত অবস্থায় গ্রীক মহাকাব্য ইলাপারসিস থেকে গান গাচ্ছিলেন। এছাড়াও, টাসিটাসের মতে অগ্নিকাণ্ডের সময় নিরো অ্যান্টিয়ামে ছিলেন। টাসিটাস বলেছেন, নিরো লির বাদ্যযন্ত্র সহযোগে গান গাচ্ছিলেন এবং নগর পুড়ে যাবার খবরটিকে গুজব বলে উড়িয়ে দেন।
টাসিটাসের মতে, আগুনের সংবাদ শোনে নিরো দ্রুত রোমে ফিরে যান। ত্রাণকার্য পরিচালনার উদ্যোগী হন ও নিজ তহবিল থেকে যাবতীয় ব্যয়ভার বহন করেন তিনি। অগ্নিকাণ্ডের পর নিরো নিজ প্রাসাদে গৃহহীনদের জন্যে আশ্রয়ের ব্যবস্থা করেন এবং দূর্গতদের জন্যে খাদ্যসামগ্রী বিতরণ করেন।
এ অগ্নিকাণ্ডের ফলে নিরো'কে জনপ্রিয়তাবিহীন সম্রাটরূপে আখ্যায়িত করা হয়। বলা হয়ে থাকে যে, রোম পুড়ে যাওয়া অবস্থায় তিনি বেহালা বাজাচ্ছিলেন। পরবর্তীকালে এ কথাটি ভুল প্রমাণিত হয় ও গুজব হিসেবে বিবেচিত হয়। কেননা, তখনও বেহালা বাদ্যযন্ত্রের আবিষ্কার ঘটেনি। কিন্তু তিনি প্রাচীন গ্রীসের উদ্ভাবিত লির বাজাতে পারতেন।
ইয়ান উইলমুট
স্যার ইয়ান উইলমুট, ওবিই, এফআরএস, এফমেডসাই, এফআরএসই (; জন্ম: ৭ জুলাই, ১৯৪৪) ইংরেজ ভ্রুণতত্ত্ব বিজ্ঞানী এবং এডিনবরা বিশ্ববিদ্যালয়ের স্কটিশ সেন্টার ফর রিজেনারেটিভ মেডিসিন বিভাগের সভাপতি। তিনি ১৯৯৬ সালে একদল গবেষক নিয়ে প্রথমবারের মতো সোমাটিক সেল দিয়ে পূর্ণাঙ্গ ক্লোন স্তন্যপায়ী ভেড়া ডলি সৃষ্টির প্রধানের দায়িত্ব পালন করেন।
উইলমুট ওয়ারউইকশায়্যারের হ্যাম্পটন লুসি এলাকায় জন্মগ্রহণ করেন। "লিওনার্দ উইলমুট" ছিলেন তাঁর বাবা। গণিতের শিক্ষক হিসেবে লিওনার্দ পঞ্চাশ বছর ডায়াবেটিস রোগে ভোগে অন্ধ হয়ে যান। নর্থ ইয়র্কশায়্যারের স্কারবরা বয়েজ হাই স্কুলের ছাত্র ছিলেন। সেখানে তাঁর বাবা তাঁকে পড়াতেন। নৌবাহিনীতে চাকুরী করার প্রবল ইচ্ছে পোষণ করেছিলেন উইলমুট। কিন্তু বর্ণান্ধতাজনিত কারণে তা হয়ে উঠেনি। বিদ্যালয়ের ছাত্র হিসেবে সপ্তাহ শেষে খামারে কাজ করতেন। এভাবেই তিনি কৃষি শিক্ষায় উদ্বুদ্ধ হয়ে নটিংহ্যাম বিশ্ববিদ্যালয়ে ভর্তি হন।
১৯৬৬ সালে উইলমুট ক্রিস্টোফার পোলজের গবেষণাগারে সময় ব্যয় করেন। পরের বছর পিএইচডি ডিগ্রী অর্জনের লক্ষ্যে গবেষণাগারে যোগ দেন। সেখানে ১৯৭১ সালে স্নাতক ডিগ্রী লাভ করেন। রোজলিন ইনস্টিটিউটে ভ্রুণতত্ত্বে কাজ করেন। ১৯৯৮ সালে লর্ড লয়েড অব কিলগেরান পুরস্কারে ভূষিত হন।
১৯৯৯ সালে ভ্রুণ গবেষণার উন্নয়নে অবদান রাখায় তাঁকে ওবিই পদকে ভূষিত করা হয়। ২০০৭ সালের ডিসেম্বর মাসে নতুন বছরের সম্মাননায় ২০০৮ সালে উইলমুটকে নাইট পদক প্রদানের কথা ঘোষণা করা হয়েছিল।
এছাড়াও, ১৯৯৭ সালে টাইম ম্যাগাজিনের পক্ষ থেকে 'ম্যান অব দি ইয়ার রানার আপ' নির্বাচিত হন উইলমুট।
স্টেপ আপ
স্টেপ আপ (ইংরেজি ভাষায়: Step Up) অ্যানি ফ্লেচার পরিচালিত আমেরিকান নাচের/প্রেমের ছবি যা ২০০৬ সালে মুক্তি পায়।ছবির প্রধান চরিত্র গুলোতে অভিনয় করেছেন চ্যানিং টেইটাম ও জেনা দিওয়ান। এরপর আরো তিনটি সিক্যুয়ালস মুক্তি পায় । সেগুলো হলো, (২০০৮), স্টেপ আপ থ্রিডি(২০১০), স্টেপ আপ রেভ্যুলেশন(২০১২)।মুক্তির প্রথম সপ্তাহে ২১ মিলিয়ন ডলার আয় করে, উওর আমেরিকা বক্স অফিসে ২য় স্থান অর্জন করে এবং October 19, 2006 প্রর্যন্ত আমেরিকা ও কানাডা থেকে মোট $65,328,121 আয় করেছিল।
স্টেপ আপ ছবিটির সাউন্ডট্র্যাক আগস্ট ৮,২০০৬ সালে মুক্তি পায়।স্টেপ আপ ছবিটির সাউন্ডট্র্যাক, সাউন্ডট্র্যাক অফ আমেরিকা রেকর্ডিং ইন্ডাস্ট্রি অ্যাসোসিয়েশন কর্তৃক গোল্ড সার্টিফাইড।
! ট্র্যাক !! গান !! কন্ঠশিল্পী !! নোট
২০০৮–০৯ বি.লীগ
বি.লীগ ২০০৮-০৯ যা ছিল বি.লীগের ২য় আসর। এটি ১৩ সেপ্টেম্বর ২০০৮ এ শুরু হয় এবং ১৭ ফেব্রুয়ারি ২০০৯ এ শেষ হয়। লীগে ঢাকা আবাহনী চ্যাম্পিয়ন হয়। চ্যাম্পিয়ন হওয়ার সুবাদে আবাহনী এএফসি প্রেসিডেন্টস কাপে খেলার যোগ্যতা অর্জন করে।
মোহামেডান স্পোর্টিং ক্লাব (চট্টগ্রাম)
মোহামেডান স্পোর্টিং ক্লাব চট্টগ্রাম বন্দর নগরী চট্টগ্রামের একটি প্রধান ক্রীড়া ক্লাব। ক্লাবটি ১৯৫০ সালে প্রতিষ্ঠা করা হয়।
চট্টগ্রাম মোহামেডান প্রথম আসরে ৬ষ্ঠ, দ্বিতীয় আসরে ৫ম এবং তৃতীয় আসরে ৯ম হয়।২০১১ সালে চতুর্থ আসরে বাংলাদেশ লীগ থেকে অবনমন ঘটে দলটির।
কার্টিস টি. ম্যাক্‌মালেন
কার্টিস ট্রেসি ম্যাক্‌মালেন হার্ভার্ড বিশ্ববিদ্যালয় এর গণিতের একজন অধ্যাপক। তিনি ১৯৯৮ সালে ফিল্ডস পদক লাভ করেন।
ম্যাক্‌মালেন উইলিয়ামস কলেজ থেকে ১৯৮০ সালে গ্র্যাজুয়েট হন। তিনি হার্ভার্ড বিশ্ববিদ্যালয় থেকে ১৯৮৫ সালে পিএইচডি ডিগ্রি লাভ করেন। তিনি ১৯৮৭ থেকে ১৯৯০ সাল পর্যন্ত প্রিন্সটন বিশ্ববিদ্যালয়ে সহকারী অধ্যাপক এবং ১৯৯০ থেকে ১৯৯২ সাল পর্যন্ত পূর্ণ অধ্যাপক পদে কর্মরত ছিলেন। ১৯৯০ থেকে ১৯৯৮ সাল পর্যন্ত ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন। ১৯৯৭ সালে হার্ভার্ড বিশ্ববিদ্যালয় এ যোগদান করেন।
সম্মানসূচক ডক্টর অব সায়েন্স, উইলিয়ামস কলেজ, ১৯৯৯
পল জোসেফ কোহেন
পল জোসেফ কোহেন (এপ্রিল ২, ১৯৩৪ – মার্চ ২৩, ২০০৭) একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।
কোহেন নিউ জার্সির লং ব্রাঞ্চে জন্মগ্রহণ করেন। তিনি শিকাগো বিশ্ববিদ্যালয় থেকে গণিতে ১৯৫৪ সালে মাস্টার্স এবং ১৯৫৮ সালে পিএইচডি ডিগ্রি অর্জন করেন। তিনি ১৯৫৭ থেকে ১৯৫৮ সাল পর্যন্ত রোচেস্টার বিশ্ববিদ্যালয়ে শিক্ষকতা করেন। ১৯৫৮ থেকে ১৯৫৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে শিক্ষকতা করেন। ১৯৬১ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। ১৯৬২ সালে সহযোগী অধ্যাপক এবং ১৯৬৪ সালে পূর্ণ অধ্যাপক পদে উন্নীত হন।
ডেভিড মামফোর্ড
ডেভিড ব্রায়ান্ট মামফোর্ড একজন মার্কিন গণিতবিদ।
মামফোর্ড ইংল্যান্ডের ওয়েস্ট সাসেক্সে জন্মগ্রহণ করেন। তিনি হার্ভার্ড বিশ্বিদ্যালয় থেকে ১৯৬১ সালে পিএইচডি ডিগ্রি অর্জন করেন।
উইলিয়াম থার্স্টন
উইলিয়াম পল থার্স্টন একজন মার্কিন গণিতবিদ। তিনি ১৯৮২ সালে ফিল্ডস পদক লাভ করেন।
থার্স্টন ১৯৬৭ সালে নিউ কলেজ অব ফ্লোরিডা থেকে ব্যাচেলর্স ডিগ্রি লাভ করেন। তিনি ১৯৭২ সালে ইউনিভার্সিটি অব ক্যালিফোর্নিয়া, বার্কলে থেকে পিএইচডি ডিগ্রি অর্জন করেন। ১৯৭৩ সালে ম্যাসাচুসেট্‌স ইনস্টিটিউট অফ টেকনোলজিতে একবছর সহকারী অধ্যাপক হিসেবে কর্মরত ছিলেন। ১৯৭৪ সালে প্রিন্সটন বিশ্ববিদ্যালয় এ গণিতের অধ্যাপক নিযুক্ত হন। ১৯৯১ সালে ইউনিভার্সিটি অব ক্যালিফোর্নিয়া, বার্কলেতে গণিতের অধ্যাপক নিযুক্ত হন। ১৯৯৬ সালে ইউনিভার্সিটি অব ক্যালিফোর্নিয়া, ডেভিস এ যোগদান করেন। ২০০৩ সাল থেকে মৃত্যুর পূর্ব পর্যন্ত কর্নেল বিশ্ববিদ্যালয়ে কর্মরত ছিলেন। তিনি ৩৩ জন শিক্ষার্থীর পিএইচডি অভিসন্দর্ভ তত্ত্বাবধান করেছেন
২০০৯-১০ বাংলাদেশ লীগ
২০০৯-১০ সিটিসেল বাংলাদেশ লীগ শুরু হয় ২৫ অক্টোবর ২০০৯ এ। ১৩টি দল একে অপরের সঙ্গে হোম এবং এওয়ে ভিত্তিতে খেলে। ২০০৯-১০ ছিল বাংলাদেশী পেশাদার লিগের ৩য় আসর এবং বি.লীগ থেকে বাংলাদেশ লীগ নামকরণের পর প্রথম আসর। আবাহনী ক্রীড়া চক্র লীগ জয়ী হয়। সেই সাথে তারা ২০১১ এএফসি প্রেসিডেন্টস কাপে খেলার যোগ্যতা অর্জন করে।
২০১০-১১ বাংলাদেশ লীগ
২০১০-১১ গ্রামীণফোন বাংলাদেশ লীগ শুরু হয় ২৭ ডিসেম্বর, ২০১০ তারিখে। ১২টি দল একে-অপরের সঙ্গে হোম এবং এওয়ে ভিত্তিতে খেলে। ২০১০-১১ ছিল বাংলাদেশী পেশাদার লীগের ৪র্থ আসর এবং বি.লীগ থেকে বাংলাদেশ লীগ নামকরণের পর ২য় আসর। শেখ জামাল ধানমন্ডি ক্লাব লীগ জয়ী হয়। সেই সাথে তারা ২০১২ এএফসি প্রেসিডেন্টস কাপে খেলার যোগ্যতা অর্জন করে (নিরাপত্তাজনিত কারণে পরে প্রতিযোগিতা থেকে নাম প্রত্যাহার করে)।
চেতনা '৭১' (ভাস্কর্য)
চেতনা '৭১'মুক্তিযুদ্ধের স্মরণে নির্মিত ভাস্কর্য যা শাহজালাল বিজ্ঞান ও প্রযুক্তি বিশ্ববিদ্যালয়ে অবস্থিত। ২০০৫-০৬ শিক্ষাবর্ষের শিক্ষার্থীরা ২০০৯ সালের ২৬ মার্চ মিনি অডিটোরিয়ামের পশ্চিম পাশে চেতনা ’৭১ নামে একটি অস্থায়ী ভাস্কর্য নির্মাণ করেন। অস্থায়ী ভাস্কর্যটি স্থায়ী ভাস্কর্যে পুনঃস্থাপনের লক্ষ্যে বিশ্ববিদ্যালয়ের বিভিন্ন ব্যাচের শিক্ষার্থীদের সমন্বয়ে গঠন করা হয় “ভাস্কর্য পুনঃস্থাপন কমিটি”। পরবর্তীতে স্থায়ী ভাস্কর্য নির্মাণের প্রক্রিয়া শুরু হয়, আর তারই প্রতিফলিত রূপ চেতনা '৭১' ।
প্রায় ৬ লক্ষ ৮০ হাজার টাকা ব্যয়ে এ বিল্ডিংয়ের উত্তরপাশে ভাস্কর্যটি নির্মিত হয়েছে। ২০০৫-০৬ সেশনের শিক্ষার্থীদের উদ্যোগের পাশাপাশি অর্থায়ন করেছে প্রথম ব্যাচের সাবেক শিক্ষার্থীরাও। এছাড়া ডাচ-বাংলা ব্যাংকও অর্থায়ন করেছে। ৩০ জুলাই ২০১১ খ্রিস্টাব্দে ভাস্কর্যের উদ্বোধন করেন শাবিপ্রবির ভিসি অধ্যাপক সালেহ উদ্দিন।
ভাস্কর্যের সৌন্দর্য্য বৃদ্ধির জন্য এবং একাডেমিক ভবন গুলোর লাল ইটের সাথে মিল রেখে ভিত্তি বেদির ৩ টি ধাপ বানানো হয়েছে লাল ও কালো সিরামিক ইট দিয়ে। এর মধ্যে নিচের ধাপের ব্যাস ১৫ ফুট, মাঝের ধাপ সাড়ে ১৩ ফুট এবং উপরের ধাপ ১২ ফুট। প্রত্যেকটি ধাপ ১০ ইঞ্চি করে উচু। বেদির ধাপ ৩টির উপরে মুল বেদিটি ৪ ফুট উচু, তার উপরে ৮ ফুট উঁচু মূল ফিগার। ভাস্কর্যের নকশা প্রণয়ন এবং নির্মাণ সম্পন্ন করেন ঢাকার নারায়নগঞ্জে স্থাপিত ‘নৃ-স্কুল অব স্কালপচার’ এর প্রতিষ্ঠাতা এবং শিল্পী মোবারক হোসেন নৃপাল।
ভাস্কর্যে বাংলাদেশের জাতীয় পতাকা উচ্চে তুলে ধরার ভঙ্গিমায় একজন ছাত্র এবং সংবিধানের প্রতীকী বই হাতে একজন ছাত্রী রয়েছে। দূর থেকে দেখলে মনে হয় খোলা আকাশের নিচে ভাস্কর্যটি নির্ভীক প্রহরীর মত স্বাধীনতা এবং সার্বভৌমত্ব রক্ষা করার জন্য মাথা উঁচু করে দাঁড়িয়ে আছে।
ফরিদ মুরাদ
ফরিদ মুরাদ (জন্ম: ১৪ সেপ্টেম্বর, ১৯৩৬) একজন আলবেনীয় চিকিৎসক এবং ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।
মুরাদ ১৯৩৬ সালের ১৪ সেপ্টেম্বর ইন্ডিয়ানায় জন্মগ্রহণ করেন। তিনি কেস ওয়েস্টার্ন রিজার্ভ ইউনিভার্সিটি থেকে ডক্টর অব মেডিসিন-পিএইচডি ডিগ্রি অর্জন করেন। তিনি ১৯৭০ সালে ভার্জিনিয়া বিশ্ববিদ্যালয়ে স্কুল অব মেডিসিনে সহযোগী অধ্যাপক হিসেবে যোগদান করেন। ১৯৭৫ সালে পূর্ণ অধ্যাপক পদে উন্নীত হন। ১৯৮১ সালে স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।
আর্ল উইলবার সাদারল্যান্ড জুনিয়র
আর্ল উইলবার সাদারল্যান্ড জুনিয়র একজন মার্কিন ফার্মাকোলজিস্ট এবং প্রাণরসায়নবিদ। তিনি ১৯৭১ সালে চিকিৎসাবিজ্ঞানে নোবেল পুরস্কার লাভ করেন।
সাদারল্যান্ড ১৯১৫ সালের ১৯ নভেম্বর কানসাসে জন্মগ্রহণ করেন। তিনি ১৯৪২ সালে ওয়াশিংটন ইউনিভার্সিটি ইন সেন্ট লুইস থেকে ডক্টর অব মেডিসিন ডিগ্রি লাভ করেন। ১৯৪৫ থেকে ১৯৫৩ সাল পর্যন্ত ওয়াশিংটন ইউনিভার্সিটি ইন সেন্ট লুইস এ প্রাণরসায়নের শিক্ষক হিসেবে কর্মরত ছিলেন।
মাইকেল ফ্রিডম্যান
মাইকেল হার্টলি ফ্রিডম্যান একজন মার্কিন গণিতবিদ। তিনি ১৯৮৬ সালে ফিল্ডস পদক লাভ করেন।
ফ্রিডম্যান ১৯৫১ সালের ২১ এপ্রিল ক্যালিফোর্নিয়ার লস অ্যাঞ্জেলসে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯৭৩ সালে গণিতে পিএইচডি ডিগ্রি অর্জন করেন। ১৯৭৩ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে প্রভাষক হিসেবে যোগদান করেন। ১৯৭৬ সালে ইউনিভার্সিটি অব ক্যালিফোর্নিয়া, সান ডিয়েগোর গণিত বিভাগে সহকারী অধ্যাপক হিসেবে যোগদান করেন।
সাইমন ডোনাল্ডসন
সাইমন ডোনাল্ডসন একজন ব্রিটিশ গণিতবিদ। তিনি ১৯৮৬ সালে ফিল্ডস পদক লাভ করেন।
ডোনাল্ডসন কেমব্রিজ বিশ্ববিদ্যালয় থেকে ১৯৭৯ সালে গণিতে বিএ ডিগ্রি লাভ করেন। ১৯৮৩ সালে অক্সফোর্ড থেকে লাভ করেন ডক্টর অব ফিলোসফি।
ফেলো অব দ্য রয়েল সোসাইটি
আলেসান্দ্রো ভোল্টা
আলেসান্দ্রো গিউসিপ্পে এন্টনিও আনাস্তাসিও ভোল্টা (; জন্ম: ১৮ ফেব্রুয়ারি, ১৭৪৫ - মৃত্যু: ৫ মার্চ, ১৮২৭) ইতালীয় পদার্থবিজ্ঞানী হিসেবে বিদ্যুৎ শক্তি উদ্ভাবনে পথিকৃৎ ছিলেন। অষ্টাদশ শতকে প্রথম ব্যাটারী বা বিদ্যুৎ কোষ আবিষ্কারের মাধ্যমে তিনি চীরস্মরণীয় হয়ে রয়েছেন। তিনি কোমোয় জন্মগ্রহণ করেন। সেখানকার এক সরকারি বিদ্যালয়ে পড়াশোনা করেছেন। ১৭৭৪ সালে কোমো'র রয়্যাল স্কুলে পদার্থবিজ্ঞানের অধ্যাপক হিসেবে নিয়োজিত ছিলেন। এর পরের বছর তিনি ইলেক্ট্রোফোরাস আবিষ্কার করেন যা থেকে তিনি স্থির বিদ্যুৎ উৎপাদনে সক্ষম হয়েছিলেন। তাঁর নামানুসারে এসআই একক পদ্ধতিতে বৈদ্যুতিক বিভবের এককের নাম রাখা হয়েছে ভোল্ট (সঙ্কেত V)।
সুইস সীমান্তের কাছাকাছি বর্তমান ইতালির উত্তরাঞ্চলীয় শহর কোমো'য় ১৮ ফেব্রুয়ারি, ১৭৪৫ তারিখে ভোল্টা জন্মগ্রহণ করেন।
ইলেক্ট্রোফরাসের মানোন্নয়নে কাজ করেন এবং এর সাহায্যে স্থির বিদ্যুৎ তৈরী করেন। এ আবিষ্কারটি ছিল ভীষণ ব্যয়বহুল যা একই পদ্ধতিতে ১৭৬২ সালে সুইডিশ যোহন উইকের মেশিন পরিচালনার ব্যয়কে হার মানিয়েছিল। গ্যালভানিক ক্রিয়া সংক্রান্ত ব্যাপারে লুইজি গ্যালভানি'র সাথে মতপার্থক্যের কারণে আলেসান্দ্রো ভোল্টা ১৮০০ খ্রীস্টাব্দে আধুনিক ব্যাটারীর প্রাচীন সংস্করণ ভোল্টার স্তুপ তৈরি করেন। ভোল্টা আবিষ্কার করেন যে, বিদ্যুৎ উৎপাদনের জন্য সবচেয়ে কার্যকর ধাতব পদার্থ হচ্ছে দস্তা ও রূপা। ১৮৮০-এর দশকে আন্তর্জাতিক বৈদ্যুতিক সম্মেলন (বর্তমানে আন্তর্জাতিক ইলেক্ট্রো-টেকনিকাল কমিশন IEC) বৈদ্যুতিক বিভবের (শক্তির) একক হিসাবে ভোল্টকে অনুমোদন করে।
১৭৭৬-৭৮ সালের মধ্যে রসায়নশাস্ত্রে গ্যাস বিষয়ে অধ্যয়ন করেন। তিনি মিথেন গ্যাস আবিষ্কার করেন। মার্কিন যুক্তরাষ্ট্রের বেঞ্জামিন ফ্রাঙ্কলিন কর্তৃক 'প্রজ্জ্বলমান বাতাস' শিরোনামের লেখাটি পত্রিকায় পড়ে তিনি ইতালির বিভিন্ন এলাকায় অনুসন্ধান কর্ম অব্যাহত রাখেন। অতঃপর নভেম্বর, ১৭৭৬ সালে ম্যাগিওর হ্রদে মিথেনের দেখা পান। এরপর ১৭৭৮ সালে মিথেনকে জমাটবদ্ধ করার সক্ষমতা দেখান।
ক্রিস্টোফার আলবার্ট সিমস
ক্রিস্টোফার আলবার্ট সিমস একজন অর্থনীতিবিদ। তিনি ২০১১ সালে অর্থনীতিতে নোবেল পুরস্কার লাভ করেন।
সিমস হার্ভার্ড বিশ্ববিদ্যালয় থেকে ১৯৬৩ সালে গণিতে ব্যাচেলর অব আর্টস এবং ১৯৬৮ সালে অর্থনীতিতে পিএইচডি ডিগ্রি অর্জন করেন। ১৯৬৭ সালে হার্ভার্ড বিশ্ববিদ্যালয়ে অর্থনীতি বিভাগে ইন্সট্রাক্টর হিসেবে যোগ দেন। ১৯৬৮ সালে সহকারী অধ্যাপক পদে উন্নীত হন। ১৯৭০ সালে মিনেসোটা বিশ্ববিদ্যালয়ে অর্থনীতি বিভাগে সহযোগী অধ্যাপক হিসেবে যোগ দেন এবং ১৯৭৪ সালে পূর্ণ অধ্যাপক পদে উন্নীত হন। ১৯৯০ সালে ইয়েল বিশ্ববিদ্যালয়ে অর্থনীতি বিভাগে অধ্যাপক হিসেবে যোগ দেন। ১৯৯৯ সালে প্রিন্সটন বিশ্ববিদ্যালয়ে অর্থনীতি বিভাগের অধ্যাপক পদে যোগ দেন।
এস. আর. রঙ্গনাথন
শৃগালি রামাব্রদম রঙ্গনাথন (; ; জন্ম: ১২ আগস্ট, ১৮৯২ - মৃত্যু: ২৭ সেপ্টেম্বর, ১৯৭২) ভারতীয় গণিতজ্ঞ ও বিশিষ্ট গ্রন্থাগারিক ছিলেন। গ্রন্থাগার বিজ্ঞানের পঞ্চ আইন তৈরীতে তিনি সুবিশাল ভূমিকা রেখেছিলেন। এছাড়াও, তিনি কোলন ক্লাসিফিকেশন পদ্ধতি তৈরীতে প্রধান ভূমিকা রাখেন। ভারতে তাঁকে গ্রন্থাগার বিজ্ঞান, তথ্যায়ন এবং তথ্যবিজ্ঞানের জনকরূপে আখ্যায়িত করা হয়। এ বিষয়ে তিনি তাঁর মৌলিক চিন্তা-চেতনার প্রকাশ ঘটিয়ে বহিঃর্বিশ্বে পরিচিত হয়ে আছেন। প্রতি বছরই তাঁর জন্মবার্ষিকীকে ঘিরে "জাতীয় গ্রন্থাগার দিবস" উদযাপিত হয়।
"রামাব্রদম" নামে ১২ আগস্ট, ১৮৯২ তারিখে ব্রিটিশ শাসিত ভারতের তানোরে জন্মগ্রহণ করেন রঙ্গনাথন। দক্ষিণ ভারতের তামিলনাড়ু রাজ্যের ছোট্ট শহর শৃগালি (বর্তমানে: সিরকাজি) তাঁর জন্মস্থান।
গণিতজ্ঞ হিসেবে তিনি কর্মজীবন শুরু করেন। বি.এ এবং এম.এ শ্রেণীতে গণিত বিষয়ে নিজ প্রদেশের মাদ্রাজ ক্রিস্টিয়ান কলেজ থেকে ডিগ্রী অর্জন করেন। এরপর তিনি শিক্ষকতা করার যোগ্যতা অর্জন করেন। তাঁর সমগ্র জীবনের উদ্দেশ্য ছিল গণিতে শিক্ষাদান করা। গণিত ফ্যাকাল্টিতে মাঙ্গালোর, কয়েমবাতোর এবং মাদ্রাজের বিশ্ববিদ্যালয়গুলোর সদস্য হন যা পাঁচ বছরের মধ্যে লাভ করেন। গণিতের অধ্যাপকরূপে তিনি গণিত সম্পর্কীয় বিশেষতঃ গণিতের ইতিহাস নিয়ে পুস্তিকা প্রকাশ করেন। শিক্ষাবিদ হিসেবে তিনি পেশাদার জীবন থেকে বেরিয়ে আসেন।
১৯২৩ সালে মাদ্রাজ বিশ্ববিদ্যালয়ের পুস্তক সংগ্রহশালার দূর্বল ব্যবস্থাপনা দূরীকরণে গ্রন্থাগারিকের পদ সৃষ্টি করে। এ পদে ৯০০ পদপ্রার্থী অংশ নেয়। কিন্তু গ্রন্থাগার বিষয়ে কারোরই আনুষ্ঠানিক কোন প্রশিক্ষণ ছিল না। রঙ্গনাথনের লেখনী নিয়োগ কমিটিকে সন্তুষ্ট করে ও তারা ধারণা করেছিল যে, গ্রন্থাগার বিষয়ে রঙ্গনাথনের গবেষণা কর্ম রয়েছে। তাঁর গ্রন্থাগারিকত্বের জ্ঞান অর্জন ঘটে মূলতঃ এনসাইক্লোপিডিয়া ব্রিটানিকা থেকে সংগৃহীত নিবন্ধ পড়ে, যা সাক্ষাৎকারের পূর্বদিন তিনি সংগ্রহ করেছিলেন। তাঁকে বিস্মিত করে নিয়োগপত্র প্রদান করা হয় ও জানুয়ারি, ১৯২৪ সালে গ্রন্থাগারিকের পদে যোগ দেন।
শুরুতেই রঙ্গনাথন দেখতে পান যে, পদটি অসহ্যপূর্ণ ছিল। কয়েক সপ্তাহ পর তিনি বিরক্তি প্রকাশ করে বিশ্ববিদ্যালয় প্রশাসনের কাছে তাঁর শিক্ষকতার পেশা ফিরে যাবার জন্যে অনুরোধ জানান। এরপর কর্তৃপক্ষের সাথে চুক্তিতে আবদ্ধ হয়ে লন্ডন ভ্রমণে যান ও "গ্রন্থাগার বিষয়ে সমসাময়িক পাশ্চাত্য অনুশীলন" অধ্যয়ন করেন। শর্ত ছিল, যদি তিনি ফিরে আসেন ও পুণরায় গ্রন্থাগারিক হিসেবে কর্মজীবন পালন করতে অক্ষমতা প্রকাশ করেন তাহলে তিনি পুণরায় গণিতের অধ্যাপকের পদ ফিরে দেয়া হবে।
১৯৫৭ সালে গ্রন্থাগার বিজ্ঞানে অসামান্য অবদান রাখায় রঙ্গনাথনকে পদ্মশ্রী পদকে ভূষিত করে ভারত সরকার।
পিটার আর্থার ডায়মন্ড
পিটার আর্থার ডায়মন্ড একজন মার্কিন অর্থনীতিবিদ। তিনি ২০১০ সালে অর্থনীতিতে নোবেল পুরস্কার লাভ করেন।
২০১২ বাংলাদেশ ফুটবল প্রিমিয়ার লীগ
২০১২ গ্রামীণফোন বাংলাদেশ লীগ শুরু হয় ১ ফেব্রুয়ারি, ২০১২ তারিখে। ২০১২ ছিল বাংলাদেশী পেশাদার লীগের ৫ম আসর এবং বাংলাদেশ লীগ থেকে বাংলাদেশ প্রিমিয়ার লীগ নামকরণের পর প্রথম আসর। ঢাকা আবাহনী লিমিটেড লীগ জয়ী হয়। সেই সাথে তারা ২০১৩ এএফসি প্রেসিডেন্টস কাপে খেলার যোগ্যতা অর্জন করে।
স্টুয়ার্ট ব্রড
স্টুয়ার্ট ক্রিস্টোফার জন ব্রড (; জন্ম: ২৪ জুন, ১৯৮৬) ইংল্যান্ডের নটিংহ্যামশায়ারের নটিংহ্যামে জন্মগ্রহণকারী ক্রিকেটার। তিনি টেস্ট ক্রিকেট এবং একদিনের আন্তর্জাতিক ক্রিকেটে ইংল্যান্ড দলের পক্ষ হয়ে ক্রিকেট খেলায় অংশগ্রহণ করছেন। এছাড়াও টুয়েন্টি২০ আন্তর্জাতিকে ইংল্যান্ড ক্রিকেট দলের বর্তমান অধিনায়ক তিনি। বামহাতি ব্যাটসম্যান এবং ডানহাতি সিম বোলারের ভূমিকায় অবতীর্ণ হন স্টুয়ার্ট ব্রড।
লিচেস্টারশায়ারের পক্ষাবলম্বন করে পেশাদারী ক্রিকেটে অভিষেক ঘটে তার। লিচেস্টারশায়ার দলটি তার অধ্যয়নকৃত বিদ্যালয় ওকহ্যাম স্কুলের সাথে সম্পৃক্ত। ২০০৮ সালে নটিংহ্যামশায়ার দলে স্থানান্তরিত হন। এ কাউন্টিতেই তার জন্ম হয়। এছাড়াও, তার বাবা বিসি ব্রড এ দলের পক্ষেই ক্রিকেট খেলেছেন।
ব্যাটসম্যান হিসেবে ৯ নম্বরে ব্যাটিংয়ে নেমে টেস্ট ক্রিকেটের ইতিহাসে তিনি দ্বিতীয় সর্বোচ্চ ১৬৯ রান করেন। ২৬ আগস্ট, ২০১০ তারিখে লর্ড’সে অনুষ্ঠিত পাকিস্তানের বিরুদ্ধে অনুষ্ঠেয় ঐ টেস্টের ৮ম উইকেট জুটিতে জোনাথন ট্রটের (১৮৪) সাথে ৩৩২ রান করার মাধ্যমে বিশ্বরেকর্ড গড়েন। প্রথম-শ্রেণীর ক্রিকেটে তার প্রথম সেঞ্চুরিটি ছিল পাকিস্তানের বিপক্ষে আগস্ট, ২০১০ সালে। ২০১১ সালে তিনি নটিংহ্যামে ভারতীয় দলের বিপক্ষে হ্যাট্রিক করেন। ২০১২ সালে গ্রীষ্মের শুরুতে আঘাতপ্রাপ্তি থেকে ফিরে এসে ওয়েস্ট ইন্ডিজ দলের বিপক্ষে বোলিং করেন ৭/৭২ এবং ঐ খেলায় তিনি ১১ উইকেট লাভ করেন।
আইসিসি প্লেয়ার র‌্যাঙ্কিংয়ে তার সেরা অর্জন ছিল ৩নং স্থান দখল করা।
আগস্ট, ২০০৬ সালে ভোটের মাধ্যমে স্টুয়ার্ট ব্রড ক্রিকেট রাইটার্স ক্লাব ইয়ং ক্রিকেটার অব দি ইয়ার মনোনীত হন।
২০১৩ আইসিসি চ্যাম্পিয়ন্স ট্রফি
২০১৩ আইসিসি চ্যাম্পিয়ন্স ট্রফি () আন্তর্জাতিক ক্রিকেট কাউন্সিল বা আইসিসি'র দিক-নির্দেশনায় আইসিসি চ্যাম্পিয়ন্স ট্রফি'র ৭ম আসর। মর্যাদার দিক থেকে বিশ্বকাপ ক্রিকেটের পর একদিনের আন্তর্জাতিক ক্রিকেটের এ প্রতিযোগিতাটি ২০১৩ সালের ৬-২৩ জুন, ইংল্যান্ড এবং ওয়েলসে যৌথভাবে অনুষ্ঠিত হয়। ইংল্যান্ডই প্রথম ও একমাত্র দেশরূপে দুইবার চ্যাম্পিয়ন্স ট্রফি আয়োজনে স্বাগতিকের মর্যাদা পেয়েছে।
স্বাগতিক দেশসমূহের ৩টি শহর - লন্ডনের ওভাল, বার্মিংহামের এজবাস্টন এবং কার্ডিফের সলেক স্টেডিয়াম বা প্রতিযোগিতাকালীন সময়ে পরিচিত "কার্ডিফ ওয়েলস স্টেডিয়ামে" আয়োজনের জন্য স্থান নির্ধারণ করা হয়েছে। ধারণা করা হচ্ছে যে, ১৯৯৮ সালে প্রবর্তিত আইসিসি চ্যাম্পিয়ন্স ট্রফি প্রতিযোগিতার এটিই সর্বশেষ আসর। এর পরিবর্তে ২০১৭ সাল থেকে আইসিসি বিশ্ব টেস্ট চ্যাম্পিয়নশীপ প্রতিযোগিতা আয়োজনের সিদ্ধান্ত নেয়া হয়েছে। বিজয়ী দলকে ২০১৩ সালের আইসিসি চ্যাম্পিয়ন্স ট্রফিসহ দুই মিলিয়ন মার্কিন ডলার দেয়া হয় যা এ প্রতিযোগিতার উৎপত্তিকালের পর থেকে সর্বোচ্চ।
চূড়ান্ত খেলায় ভারত মাত্র পাঁচ রানের ব্যবধানে স্বাগতিক ইংল্যান্ড দলকে পরাভূত করে শিরোপা লাভ করে।
২০১৩ সালের আইসিসি চ্যাম্পিয়ন্স ট্রফিতে আটটি দল অংশ নেয়। শীর্ষস্থানীয় দলকে সামনে রেখে দুই গ্রুপে বিভক্ত করা হয়েছে। প্রাথমিক পর্বে প্রত্যেক দল একে-অপরের বিরুদ্ধে প্রতিদ্বন্দ্বিতা করে। শীর্ষ দুই দল সেমি-ফাইনালে যাবে। সেখানে ১ম সেমি-ফাইনালে গ্রুপ এ বিজয়ী, গ্রুপ বি রানার-আপের এবং ২য় সেমি-ফাইনালে গ্রুপ বি বিজয়ী, গ্রুপ এ রানার-আপের মুখোমুখি হবে। সেমি-ফাইনালে বিজয়ী দুই দল চূড়ান্ত খেলায় লড়বে।
ভারতীয় দল থেকে যুবরাজ সিং, গৌতম গম্ভীর ও বীরেন্দ্র শেওয়াগ এবং পাকিস্তান দল থেকে শহীদ আফ্রিদি বাদ পড়েছেন।
প্রচলিত একদিনের আন্তর্জাতিক খেলার তুলনায় প্রস্তুতিমূলক খেলার আইন-কানুন কিছুটা শিথিল করা হয়েছে। সেজন্যেই তা একদিনের আন্তর্জাতিক ক্রিকেট খেলার মর্যাদা দেয়া হয় না।
বার্মিংহামে অনুষ্ঠিত খেলায় ইংল্যান্ডের কাছে অস্ট্রেলিয়ার পরাজয়ের ফলে জো রুটের সাথে শারীরিক দস্তাদস্তিতে জড়িয়ে পড়েন ডেভিড ওয়ার্নার। এরফলে ওয়ার্নার অ্যাশেজের প্রথম টেস্টের জন্য নিষেধাজ্ঞার কবলে পড়েন। এছাড়াও তাকে সাত হাজার পাউন্ড জরিমানা করা হয়।
সাবেক ইংরেজ অধিনায়ক বব উইলিস প্রতিপক্ষ শ্রীলঙ্কার বিপক্ষে অনুষ্ঠিত খেলায় ইংরেজ ক্রিকেটারদের বিরুদ্ধে রিভার্স সুইং করার জন্যে বল টেম্পারিংয়ের অভিযোগ আনেন। পাকিস্তানী আম্পায়ার আলীম দার শ্রীলঙ্কার ইনিংসের মাঝামাঝি সময়ে বল পরিবর্তন করেন। কিন্তু ইংরেজ কোচ অ্যাশলে জাইলস এ অভিযোগ অস্বীকার করেন। তিনি বলেন যে, আলীম দার বলের ধার নষ্ট হয়ে যাওয়ায় বল পরিবর্তন করেছেন।
রেড (২০১০-এর চলচ্চিত্র)
রেড (ইংরেজি ভাষায়: RED) ২০১০ সালের একটি আমেরিকান অ্যাকশন-কমেডি চলচ্চিত্র যা ওয়ারেন এলিস ও কলি হ্যামনার লিখিত কমিক বই থেকে নির্মিত। ছবিটি পরিচালনা করেছেন রবার্ট সুয়্যানকি এবং অভিনয় করেছেন, ব্রুস উইলিস, ম্যারি, মরগান ফ্রিম্যান, জন ম্যাকোভিচ, হেলেন মিরান, কার্ল আরবান সহ আরো অনেকে।ছবির শিরোনাম নেওয়া হয়েছে অবসরপ্রাপ্ত এজেণ্ট ফ্রাঙ্ক মূসার (ব্রুস উইলস) উপাধি স্ট্যাটাস রেড থেকে যার অর্থ "রিটায়ার্ড, এক্সট্রিমলি, ড্যানজারাস" ।
অক্টোবর ১৫, ২০১০ তারিখে ছবিটি মুক্তি পায়। ছবিটির সিকুয়্যাল রেড ২ জুলাই ১৯, ২০১৩ তারিখে মুক্তি পায়।সিআইএর অবসরপ্রাপ্ত এজেন্ট ফ্রেঙ্ক মুজাস তার অবসর ভাতার জন্য পেনশন সার্ভিসে ফোন করে। ফোনালাপের মাধ্যমে তার সাথে পেনশন সার্ভিসের কর্মী সারার সাথে পরিচয় হয়। এদিকে গুয়াতেমালার যুদ্ধাপরাধ ধামাচাপা দিতে সিআইএর একটি অংশ গুয়াতেমালার সাথে জড়িত সকল সাবেক সিআইএ এজেন্টদের হত্যা করার জন্য একটি তালিকা তৈরী করে। মোজাসকে হত্যার জন্য রাতে তার বাসায় অভিযান চালায় কিন্তু মোজাস তার ট্রেনিং বলে বেঁচে যান। সিআইএ সারার সাথে মুজাসের কথোপকথন শুনে ফেলে। সারাকে হত্যা করা হতে পারে এই জন্য ফ্রেঙ্ক পালিয়ে যাবার সময় সারাকে তার সাথে নিয়ে যায়।
ফ্রেঙ্ক গুয়াতেমালায় তার সাথে কাজ করা বিভিন্ন দেশের সাবেক এজেন্টদের সাথে দেখা করে ঘটনা খুলে বলে। একপর্যায়ে আরেক সাবেক এজেন্ট আলেকজেন্ডার ডানিং এর সাথে কথা বলে তারা জানতে পারে এর সাথে আমেরিকার ভাইস প্রেসিডেন্ট জড়িত। এছাড়া মুজাসকে হত্যার দায়িত্ব দেওয়া হয় উইলিয়াম নামে এক স্পেশাল এজেন্টকে। উলিয়াম অনেকবার মুজাসসহ তার সাথে আরো যারা আছে তাদের হত্যার চেষ্ঠা করে ব্যার্থ হয়। কিন্তু সারাকে গ্রেপ্তার করতে সমর্থ হয়।
মুজাস ভাইস প্রেসিডেন্টকে হত্যার পরিকল্পনা করে ও উলিয়ামকে জানায় সারার কোন ক্ষতি হলে সে উলিয়ামের পরিবারের সকল সদস্যাক খুন করবে। এরপর মুজাস ও তার বন্ধুরা মিলে ভাইস প্রেসিডেন্টকে অপহরন করে কিন্তু ভাইস প্রেসিডেন্ট এর কাছ থেকে জানতে পারে এর সাথে আলেকজেন্ডার ডানিং জড়িত। শেষ পর্যায়ে উলিয়ামের সহয়তায় ফ্রেঙ্ক মুজাস সারাকে মুক্ত করে।
মুক্তির প্রথম সপ্তাহে রেড প্রায় ৪,১০০ স্ক্রিনে ৩.২৫৫ অবস্থানে আনুমানিক $ ২২.৫ মিলিয়ন আয় করেছিল। ফেব্রুয়ারি ৩, ২০১১ থিয়েটারে ফিল্ম প্রদর্শনী বন্ধের দিন পর্যন্ত $ ৯০ মিলিয়ন মার্কিন যুক্তরাষ্ট্রে এবং বিশ্বব্যাপী মোট $ ১৮৬,৫ মিলিয়ন এর উপর আয় করেছিল।
ফাফ দু প্লেসিস
ফ্রাঙ্কোইজ "ফাফ" দু প্লেসিস ( ; ; জন্ম: ১৩ জুলাই, ১৯৮৪) দক্ষিণ আফ্রিকায় জন্মগ্রহণকারী ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য হিসেবে তিনি আন্তর্জাতিক পর্যায়ে অনেকগুলো ক্রিকেট খেলায় অংশগ্রহণ করেছেন। নিউজিল্যান্ড জাতীয় ক্রিকেট দলের বিপক্ষে টুয়েন্টি২০ সিরিজে তাকে অধিনায়কত্ব প্রদানের কথা ঘোষণা করা হয়। পরবর্তীতে ফেব্রুয়ারি, ২০১৩ তারিখে টুয়েন্টি২০ আন্তর্জাতিকে পূর্ণাঙ্গ অধিনায়করূপে মনোনয়ন দেয়া হয়।
ক্রিকেট খেলায় অল-রাউন্ডার হিসেবে ডান হাতে ব্যাটিংয়ের পাশাপাশি লেগ স্পিন বোলিং করেন।
তিনি আফ্রিকান্স হোয়ের সিয়ানস্কুল বা বালকদের জন্যে আফ্রিকানস হাইস্কুল যেটি আফিস নামে পরিচিত, প্রিটোরিয়ার অত্যন্ত জনপ্রিয় সরকারী বিদ্যালয়ে পড়াশোনা করেন। এবি ডি ভিলিয়ার্স, জ্যাকুয়েস রুডল্ফ এবং হিনো কান তার সহপাঠী ছিল যারা পরবর্তীতে টাইটান্স ও দক্ষিণ আফ্রিকার পক্ষ হয়ে আন্তর্জাতিক ক্রিকেটে অংশ নিয়েছে। এছাড়াও, প্লেসিস প্রিটোরিয়া বিশ্ববিদ্যালয় থেকে স্নাতক ডিগ্রী অর্জন করেন।
দক্ষিণ আফ্রিকার ঘরোয়া ক্রিকেট লীগে নর্দান্স ক্রিকেট টিম দলের পক্ষ হয়ে খেলছেন। বর্তমানে টাইটান্স দলেরও সদস্য তিনি। এছাড়াও, ল্যাঙ্কাশায়ার, চেন্নাই সুপার কিংস এবং মেলবোর্ন রেনেগেদেস দলেও খেলছেন।
নভেম্বর, ২০১২ সালে টেস্ট ক্রিকেটে অভিষিক্ত হন প্লেসিস। চতুর্থ দক্ষিণ আফ্রিকান ক্রিকেটার হিসেবে তিনি অভিষেকে সেঞ্চুরি করার কৃতিত্ব অর্জন করেন।
রবিচন্দ্রন অশ্বিন
রবিচন্দ্রন অশ্বিন (; ; জন্ম: ১৭ সেপ্টেম্বর, ১৯৮৬) ভারতে জন্মগ্রহণকারী ক্রিকেটার। ডানহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন। সবচেয়ে অল্প সময়ে টেস্ট ক্রিকেটে ৫০ উইকেট লাভকারী ভারতীয় বোলার তিনি। আইপিএলে চেন্নাই সুপার কিংস এবং তামিলনাড়ু রাজ্য দলের হয়ে ঘরোয়া ক্রিকেট খেলেন। বর্তমান সময়ে শ্রীলঙ্কার অজন্তা মেন্ডিসের পাশাপাশি ক্যারম বল নিক্ষেপে তার নামও উচ্চারিত হয়ে থাকে।
হিন্দু ব্রাহ্মণ পরিবারে রবিচন্দ্রন অশ্বিন জন্মগ্রহণ করেন। চেন্নাইয়ের পশ্চিম মাম্বালামে বসবাস করেন। "পদ্মা শেষাদ্রী বালা ভবন" ও সেন্ট বেদে'জ শিক্ষা প্রতিষ্ঠানে অধ্যয়ণ করেন। "এসএসএন কলেজ অব ইঞ্জিনিয়ারিং" থেকে তথ্য প্রযুক্তিতে বি.টেক স্নাতক ডিগ্রী লাভ করেন। "দাদা" নামে ডাক নামে পরিচিত ছিলেন।
১৩ নভেম্বর, ২০১১ তারিখে অশ্বিন তার শৈশবের বান্ধবী পৃথ্বী নারায়াণনকে বিয়ে করেন। অশ্বিনের "বাবা রবিচন্দ্রন" তামিলনাড়ু দলের পক্ষ হয়ে প্রতিযোগিতামূলক ক্রিকেটে ফাস্ট বোলারের ভূমিকায় অবতীর্ণ হয়েছিলেন।
৬ জুন, ২০১০ তারিখে শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে অশ্বিনের। তিনি ৩৮ রান করলেও তার দল হেরে যায়।
নভেম্বর, ২০১১ সালে অশ্বিন টেস্ট ক্রিকেটে অভিষিক্ত হন। ওয়েস্ট ইন্ডিজের বিপক্ষে শচীন তেন্ডুলকরের নেতৃত্বাধীন দলে একই সাথে উমেশ যাদবেরও অভিষেক ঘটেছিল। খেলায় প্রথম ইনিংসে ৩ উইকেট এবং দ্বিতীয় ইনিংসে ৬ উইকেট দখল করেছিলেন। সিরিজের তৃতীয় টেস্টে অভিষেক সেঞ্চুরি করেন যা ভারতকে ড্র করতে সহায়তা করেছিল। পুরো সিরিজে বলের পাশাপাশি ব্যাটিংয়েও সমান দেখিয়েছেন। ফলশ্রুতিতে ম্যান অব দ্য সিরিজের 'দিলীপ সারদেশাই পুরস্কার' ও পাঁচ লক্ষ ভারতীয় রূপি লাভ করেন তিনি।
১০-১৪ জুন, ২০১৫ তারিখে অনুষ্ঠিত বাংলাদেশ সফরে নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টের প্রথম ইনিংসে বাংলাদেশ দলের বিপক্ষে তিনি ৫/৮৭ লাভ করেন। নিজ দেশের বাইরে এটি তার সেরা বোলিং পরিসংখ্যান। নিজ দেশের বাইরে তিনি কখনো পাঁচ-উইকেট পাননি। দেশের মাটিতে নয়বার পাঁচ-উইকেট পেয়েছেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৩৮ রানের বিনিময়ে গুরুত্বপূর্ণ ২ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়।
মার্টন মিলার
মার্টন হাওয়ার্ড মিলার একজন অর্থনীতিবিদ। তিনি ১৯৯০ সালে অর্থনীতিতে নোবেল পুরস্কার লাভ করেন।
মিলার ম্যাসাচুসেটসে বোস্টনে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৫২ সালে অর্থনীতিতে পিএইচডি ডিগ্রি লাভ করেন। এরপর তিনি লন্ডন স্কুল অব ইকোনোমিক্সে ভিজিটিং সহকারী অধ্যাপক হিসেবে যোগদান করেন।
লরেন্স ক্লাইন
লরেন্স রবার্ট ক্লাইন একজন মার্কিন অর্থনীতিবিদ। তিনি ১৯৮০ সালে অর্থনীতিতে নোবেল পুরস্কার লাভ করেন।
ক্লাইস নেব্রাস্কায় জন্মগ্রহণ করেন। তিনি ১৯৪২ সালে ইউনিভার্সিটি অব ক্যালিফর্নিয়া, বার্কলে থেকে অর্থনীতিতে বিএ ডিগ্রি লাভ করেন। তিনি ১৯৪৪ সালে ম্যাসাচুসেট্‌স ইনস্টিটিউট অফ টেকনোলজি থেকে অর্থনীতিতে পিএইচডি ডিগ্রি লাভ করেন। তিনি ১৯৫৮ সালে পেন্সিল্‌ভেনিয়া বিশ্ববিদ্যালয় এর অর্থনীতি বিভাগে যোগ দেন।
রবার্ট এঙ্গেল
রবার্ট এঙ্গেল একজন মার্কিন অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।
এঙ্গেল নিউ ইয়র্কের সিরাকিউসে জন্মগ্রহণ করেন। তিনি উইলিয়ামস কলেজ থেকে পদার্থবিজ্ঞানে ব্যাচেলর্স ডিগ্রি লাভ করেন। তিনি কর্নেল বিশ্ববিদ্যালয় থেকে ১৯৬৬ সালে পদার্থবিজ্ঞানে মাস্টার্স এবং ১৯৬৯ সালে অর্থনীতিতে পিএইচডি ডিগ্রি লাভ করেন। তিনি ১৬৯ থেকে ১৯৭৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির অর্থনীতি বিভাগে অধ্যাপক পদে কর্মরত ছিলেন। তিনি ১৯৭৫ সালে ইউনিভার্সিটি অব ক্যালিফোর্নিয়া, সান ডিয়েগোতে যোগ দেন এবং ২০০৩ সালে অবসর গ্রহণ করেন।
মিশেল দ্য মন্‌টেইন
মিশেল একেম দ্য মন্‌টেইন (; (; জন্ম: ২৮ ফেব্রুয়ারি, ১৫৩৩ – মৃত্যু: ১৩ সেপ্টেম্বর, ১৫৯২) ছিলেন ফরাসী নবজাগরণের অন্যতম প্রভাবশালী লেখক। ইউরোপীয় সাহিত্যের ইতিহাসে তিনিই প্রথম প্রবন্ধ রচনাকে জনপ্রিয় করে তোলেন।
আধুনিক সংশয়বাদের জনক।
তিনি একজন রাজনীতিবিদ এবং দার্শনিক ছিলেন।
অন্তর্ধান (২০১৩-এর চলচ্চিত্র)
অন্তর্ধান ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। চলচ্চিত্রটি ২২ ফেব্রুয়ারি প্রেক্ষাগৃহে মুক্তি দেয়া হয়। ছবিটি পরিচালনা করেছেন সৈয়দ ওয়াহিদুজ্জামান ডায়মন্ড এবং প্রধান ভুমিকায় অভিনয় করেছেন ফেরদৌস ও নিপুন। এছাড়াও কয়েকটি বিশেষ চরিত্রে অভিনয় করেছেন রেখা চৌধুরী, রবিউল আলম, তনয় ও ওয়াহিদা সাবরিনা।"অন্তর্ধান" চলচ্চিত্রটি বেশ কয়েকটি আন্তর্জাতিক চলচ্চিত্র উত্সবে অংশ নিয়ে প্রশংসিত হয়েছে।
কেনেথ অ্যারো
কেনেথ জোসেফ এরো (২৩ আগস্ট, ১৯২১ - ২১ ফেব্রুয়ারি, ২০১৭) একজন মার্কিন অর্থনীতিবিদ। তিনি ১৯৭২ সালে অর্থনীতিতে নোবেল পুরস্কার লাভ করেন।
এরো ১৯২১ সালের ২৩ অগাস্ট নিউ ইওর্ক সিটিতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৪০ সালে গণিতে ব্যাচেলর্স ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৪১ সালে মাস্টার্স ডিগ্রি এবং ১৯৫১ সালে পিএইচডি ডিগ্রি লাভ করেন। তিনি বর্তমানে স্ট্যানফোর্ড বিশ্ববিদ্যালয় এর একজন অধ্যাপক।
এডওয়ার্ড প্রেস্‌কট
এডওয়ার্ড ক্রিশ্চিয়ান প্রেস্‌কট একজন মার্কিন অর্থনীতিবিদ। তিনি ২০০৪ সালে অর্থনীতিতে নোবেল পুরস্কার লাভ করেন।
প্রেস্‌কট ১৯৬২ সালে সোয়ার্থমোর কলেজ থেকে ১৯৬২ সালে গণিতে ব্যাচেলর্স ডিগ্রি লাভ করেন। তিনি ১৯৬২ সালে কেস ওয়েস্টার্ন রিজার্ভ ইউনিভার্সিটি থেকে মাস্টার্স এবং ১৯৬৭ সালে কার্নেগী মেলন ইউনিভার্সিটি থেকে পিএইচডি ডিগ্রি অর্জন করেন। তিনি ১৯৬৬ ত্থেকে ১৯৭১ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। এরপর তিনি কার্নেগী মেলন ইউনিভার্সিটিতে যোগ দেন এবং ১৯৮০ সাল পর্যন্ত এখানেই শিক্ষকতা করেন। এরপর তিনি মিনেসোটা বিশ্ববিদ্যালয়ে যোগ দেন এবং ২০০৩ সাল পর্যন্ত এখানেই কর্মরত ছিলেন। ১৯৭৮ সালে তিনি শিকাগো বিশ্ববিদ্যালয়ে ভিজিটিং শিক্ষক হিসেবে কাজ করেন। ১৯৭৯ থেকে ১৯৮২ সাল পর্যন্ত নর্থওয়েস্টার্ন ইউনিভার্সিটি তে ভিজিটিং শিক্ষক হিসেবে কাজ করেন। ২০০৩ সাল থেকে তিনি আরিজোনা স্টেট ইউনিভার্সিটির শিক্ষক। ২০০৪ সালে ইউনিভার্সিটি অব ক্যালিফোর্নিয়া, সান্তা বারবারাতে শিক্ষক হিসেবে কাজ করেন। ২০০৬ সালে নিউ ইয়র্ক বিশ্ববিদ্যালয় এ ভিজিটিং শিক্ষক হিসেবে কাজ করেন।
গ্যারি বেকার
গ্যারি স্ট্যানলি বেকার (জন্ম: ২ ডিসেম্বর ১৯৩০ - মৃত্যু: ৩ মে ২০১৪) একজন মার্কিন অর্থনীতিবিদ। তিনি ১৯৯২ খ্রিস্টাব্দে অর্থনীতিতে নোবেল পুরস্কার লাভ করেন। অপরাধ, ক্রীড়া ইত্যাদি নানা বিষয়ের অর্থনৈতিক বিশ্লেষণের জন্য তিনি খ্যাতি লাভ করেন৤
তিনি ১৯৫১ সালে প্রিন্সটন বিশ্ববিদ্যালয় থেকে বিএ ডিগ্রি লাভ করেন। ১৯৫৫ সালে শিকাগো বিশ্ববিদ্যালয় থেকে পিএইচডি ডিগ্রি অর্জন করেন। ১৯৫৭ থেকে ১৯৬৮ সাল পর্যন্ত কলাম্বিয়া বিশ্ববিদ্যালয়ে শিক্ষকতা করেন। ১৯৬৮ থেকে শিকাগো বিশ্ববিদ্যালয়ে শিক্ষকতা করছেন।
১৯৯২ খ্রিস্টাব্দে অর্থনীতিতে নোবেল পুরস্কার প্রদানের কারণ হিসেবে রয়্যাল সুইডিশ একাডেমী উল্লেখ করে যে, তিনি ব্যষ্টিক অর্থনৈতিক বিশ্লেষণকে প্রাত্যাহিক নানা কাজ ও ঘটনা অনুধাবনে ব্যাপক ও নিবিড়ভাবে প্রয়োগ করেছিলেন৤
২০১৪ খ্রিস্টাব্দের ৩ মে তারিখে তার মৃত্যু হয়৤ মৃত্যুকালে তার বয়স হয়েছিল ৮৩ বছর৤ তিনি দীর্কাল যাবৎ রোগশোকে ভুগছিলেন৤
ডগলাস নর্থ
ডগলাস সেসল নর্থ () একজন মার্কিন অর্থনীতিবিদ। তিনি ১৯৯৩ সালে অর্থনীতিতে নোবেল পুরস্কার লাভ করেন।
নর্থ ১৯২০ সালের ৫ নভেম্বর ম্যাসাচুসেটসের কেমব্রিজে জন্মগ্রহণ করেন। তিনি ১৯৪২ সালে ইউনিভার্সিটি অব ক্যালিফোর্নিয়া, বার্কলে থেকে রাষ্ট্রবিজ্ঞান, দর্শন ও অর্থনীতিতে বিএ ডিগ্রি লাভ করেন। তিনি ১৯৫২ সালে একই বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন। এরপর তিনি ওয়াশিংটন বিশ্ববিদ্যালয়ে সহকারী অধ্যাপক হিসেবে যোগদান করেন। তিনি এই বিশ্ববিদ্যালয়ে ১৯৬০ থেকে ১৯৮৩ সাল পর্যন্ত অধ্যাপক পদে কর্মরত ছিলেন। তিনি ১৯৮১ সালে কেমব্রিজ বিশ্ববিদ্যালয়ে শিক্ষক হিসেবে কাজ করেন। ১৯৮৩ সালে ওয়াশিংটন ইউনিভার্সিটি ইন সেন্ট লুইস এ শিক্ষক হিসেবে যোগদান করেন।
এস্তাদিও ন্যাশিওন্যাল মানে গ্যারিঞ্চা
এস্তাদিও ন্যাশিওন্যাল মানে গ্যারিঞ্চা () ব্রাজিলের ব্রাসিলিয়ায় অবস্থিত ও বহুমুখী উদ্দেশ্যে ব্যবহৃত স্টেডিয়াম। বর্তমানে এটি ফুটবল খেলাতেই সবচেয়ে বেশী ব্যবহৃত হয়। স্টেডিয়ামের দর্শক ধারণ ক্ষমতা রয়েছে ৪২,২০০। স্টেডিয়ামটি ১৯৭৪ সালে নির্মাণ করা হয়। লিজিয়াও ফুটবল ক্লাব কর্তৃপক্ষ স্টেডিয়ামটিকে নিজেদের মাঠ হিসেবে ব্যবহার করে আসছে।
এস্তাদিও মানে গ্যারিঞ্চা ব্রাজিলের ডিস্ট্রিতো ফেডারেলের ক্রীড়া, শারীরিক শিক্ষা এবং বিনোদন বিভাগ কর্তৃক পরিচালিত হচ্ছে। স্টেডিয়ামের বর্তমান নামটি গ্রহণ করা হয়েছে প্রখ্যাত ব্রাজিলীয় ফুটবলার গ্যারিঞ্চার নামানুসারে।
১৯৭৪ সালে এস্তাদিও মানে গ্যারিঞ্চা'র নির্মাণ কাজ শেষ হয়। গ্যারিঞ্চা'র বয়স যখন আনুমানিক ৪০ বছর, তখন এটি নির্মিত হয়। ঐ বছরের ১০ মার্চ উদ্বোধনী খেলার আয়োজন করা হয়। খেলায় করিন্থিয়ান্স সিউব-কে ২-১ ব্যবধানে পরাজিত করেছিল। করিন্থিয়ান্সের ভ্যাগুইনহো প্রথম গোল করার কৃতিত্ব অর্জন করেন। ২ মার্চ, ১৯৯৬ সালে ব্রাজিলীয় ব্যান্ড মামোনাস আসাসিনাস সঙ্গীত প্রদর্শনী করতে এসে বিমান দূর্ঘটনায় নিপতিত হলে সকল সদস্য নিহত হয়।
২০ ডিসেম্বর, ১৯৯৮ তারিখে স্টেডিয়ামের সর্বোচ্চ দর্শক সংখ্যার রেকর্ড করা হয়েছে ৫১,০০০। ঐদিন গামা লন্ড্রিনা-কে সিরি বি-এর চূড়ান্ত খেলায় ৩-০ ব্যবধানে পরাভূত করেছিল। এর মাধ্যমে গামা প্রথমবারের মতো জাতীয় শিরোপা লাভ করে এবং পাশাপাশি ১৯৯৯ সালে সিরি এ প্রতিযোগিতায় অন্তর্ভুক্ত হয়।
৮ ডিসেম্বর, ২০০৭ তারিখে প্রথমবারের মতো কোপা দো ব্রাজিল দি ফুতবল ফেমিনিনো'র চূড়ান্ত খেলার তারিখ নির্ধারণ করা হয়। এতে মাতো গ্রোসো দো সাল/সাদ বতুকাতুকে হারিয়ে জয়লাভ করে যা এস্তাদিও মানে গ্যারিঞ্চায় অনুষ্ঠিত হয়েছিল।
মানে গ্যারিঞ্চা স্টেডিয়ামের পুণঃনির্মাণের কাজ শুরু হয় ২০১০ সালে। এরফলে নতুন স্টেডিয়ামের দর্শক ধারণ ক্ষমতা বৃদ্ধি পেয়ে ৭১,০০০-এ দাঁড়ায়। এছাড়াও, ২০১৪ সালের বিশ্বকাপ ফুটবলের আয়োজক শহরের মর্যাদা নির্ধারণে ফিফা'র লক্ষ্যমাত্রা পূরণ এতে প্রভাবক হিসেবে কাজ করেছে। ২০১০ সালের শুরুতে স্টেডিয়ামের নাম পরিবর্তন করে "এস্তাদিও ন্যাশিওন্যাল মানে গ্যারিঞ্চা" রাখা হয়। একই বছরের এপ্রিল মাসে অবকাঠামো নির্মাণের কাজ শুরু হয়। দর্শক সংখ্যা বৃদ্ধিতে মাঠের আয়তন কমিয়ে ফেলা হয় ও শুধুমাত্র ফুটবল খেলার উপযোগী করা হয়।
এছাড়াও, ২০১৬ সালের গ্রীষ্মকালীন অলিম্পিক গেমসের ফুটবল খেলাও স্টেডিয়ামটিতে অনুষ্ঠিত হবে।
৩০০ (চলচ্চিত্র)
৩০০ (ইংরেজি ভাষায়: 300) ২০০৬ সালের একটি মার্কিন রোমাঞ্চকর অ্যাকশন চলচ্চিত্র। ছবিটি পরিচালনা করেছেন জ্যাক স্নাইডার। এটি ১৯৯৮ সালে ফ্রাঙ্ক মিলার রচিত একই নামের কমিক ধারাবাহিক অবলম্বনে নির্মিত। এতে স্পার্টার রাজা লিউনিডাস চরিত্রে অভিনয় করেন জেরার্ড বাটলার, রাণী গর্গো চরিত্রে লিনা হিডি, ও পার্সিয়ার রাজা জার্জেস চরিত্রে রদ্রিগো সান্টোরো।
৪৭৯ খ্রিস্টপূর্বাব্দে থার্মোপাইল যুদ্ধের এক বছর পরে, স্পার্টার সেনা ডিলিউস লিউনিডাসের শৈশব থেকে স্পার্টার মতবাদ অনুযায়ী রাজা হওয়ার গল্প করেন। তার গল্প চলতে থাকে। পার্সিয়ার দূতের স্পার্টায় এসে স্পার্টার 'ভূমি ও জল' রাজা জার্জেসের কাছে সমর্পণ করার জন্য বলে। স্পার্টানরা উত্তরে দূতকে হত্যা করে এবং তাকে লাথি দিয়ে কূপে ফেলে দেয়। লিউডিনাস পরে ইফোরসের সাথে দেখা করে এবং সংখ্যায় অধিক পার্সিয়ানদের হট গেইটে আটকে রাখার প্রস্তাব দেয়।
ইফোরস সম্মতি না দিলেও লিউনিডাস স্পার্টার ৩০০ দক্ষ সৈন্য নিয়ে পার্সিয়ানদের পথ রোধ করতে যায়। পথে আর্কাডিয়ানরা তাদের সাথে যোগ দেয়। থার্মোপাইলে তারা পাথর দিয়ে দেয়াল নির্মাণ করে এবং পার্সিয়ান চরদের হত্যা করে। দক্ষ স্পার্টা সেনা স্টেলিউস এক চরকে জার্জেসকে সতর্ক করে দিতে বলে। পথিমধ্যে লিউনিডাসের এফাইল্টসের সাথে দেখা হয়। এফাইল্টস কদাকার স্পার্টান যার বাবা-মা তাকে নিয়ে পালিয়ে গিয়েছিল। সে লিউনিডাসকে তাকে সেনাবাহিনীতে যোগ দেওয়ার অনুমতি চায় এবং গোপন পথের কথা বলে যেখান দিয়ে পার্সিয়ানরা তাদের আক্রমণ করতে পারে এবং ঘিরে ফেলতে পারে। কিন্তু রাজা তার শারীরিক অবস্থার কারণে তাকে মানা করলে এফাইল্টস ক্ষুব্ধ হয়।
স্পার্টানরা অস্ত্র ত্যাগ না করলে যুদ্ধ শুরু হয়। হট গেইটের সাহায্যে তারা সহজেই পার্সিয়ানদের কাবু করে ফেলে। যুদ্ধ চলাকালীন জার্জেস নিজে লিউনিডাসের সাথে কথা বলে এবং তাকে আত্মসমর্পণ করতে বলে। লিউনিডাস অসম্মতি জানায় এবং তার দুর্বল সেনা বাহিনীকে নিয়ে ঠাট্টা করে। উত্তরে সেই রাতে জার্জেস তার সেরা রক্ষীদের প্রেরণ করে। কয়েক জন স্পার্টান সৈন্য মারা গেলেও তারা বীরদর্পে তাদের প্রতিহত করে। দ্বিতীয় দিন জার্জেস যুদ্ধহাতিসহ নতুন সেনাবাহিনী প্রেরন করে স্পার্টানদের পিষে মারার জন্য কিন্তু তাতেও কাজ হয় না। ইতিমধ্যে এফাইল্টস জার্জেসের সাথে দেখা করে এবং তাকে গোপন পথের কথা বলে দেয়। আর্কাডিয়ানরা এফাইল্টসের বিশ্বাসঘতকতার কথা জানতে পেরে সৈন্য প্রত্যাহার করে নেয় কিন্তু স্পার্টানরা যুদ্ধ চালিয়ে যায়। লিউনিডাস যুদ্ধাহত ডিলিউসকে স্পার্টায় ফিরে সেখানে কি হয়েছে তা বলার জন্য পাঠিয়ে দেয়।উত্তর অ্যামেরিকায় ছবিটি মার্চ ৯, ২০০৭ সালে মুক্তি পায়। উত্তর অ্যামেরিকায় মুক্তির প্রথম দিনেই $২৮,১০৬,৭৩১ এবং সপ্তাহ শেষে $৭০,৮৮৫,৩০১ আয় করে।
২০০৮ সালের জুনে প্রযোজক মার্ক ক্যান্টন, গিয়ানি নুনারি ও বার্নি গোল্ডম্যান ঘোষণা দেয় "৩০০" ছবির সিক্যুয়েল "৩০০: রাইজ অফ অ্যান এম্পায়ার" ছবির কাজ শুরু হয়েছে। লিজেন্ডারি পিকচার্স ঘোষণা দেয় ফ্রাঙ্ক মিলার লেখার কাজ শুরু করেছেন এবং জ্যাক স্নাইডার পরিচালনা করতে ইচ্ছুক, কিন্তু পরে তিনি সুপারম্যান সিরিজের "ম্যান অফ স্টিল" ছবি পরিচালনার কাজে ব্যস্ত হয়ে পড়েন। ফলে নোয়াম মুরোকে পরিচালনার সুযোগ দেওয়া হলেও জ্যাক স্নাইডার ছবিটির প্রযোজনার সাথে জড়িত ছিলেন। এই চলচ্চিত্রে এথেন্সের সেনাপ্রধান থেমিস্টোকলের চরিত্রে অভিনয় করেন অস্ট্রেলীয় অভিনেতা সুলিভান স্ট্যাপলসন। ছবিটি ২০১৪ সালের ৭ মার্চ মুক্তি পায়।
রজার মায়ারসন
রজার ব্রুস মায়ারসন () একজন মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার লাভ করেন।
মায়ারসন ১৯৫১ সালের ২৯ মার্চ বোস্টনেজন্মগ্রহণ করেন। তিনি হার্ভার্ড বিশ্ববিদ্যালয় থেকে ফলিত গণিতে ব্যাচেলর অব আর্টস, মাস্টার অব সায়েন্স এবং পিএইচডি ডিগ্রি অর্জন করেন। ১৯৭৬ থেকে ২০০১ সাল পর্যন্ত নর্থওয়েস্টার্ন বিশ্ববিদ্যালয় এর অর্থনীতি বিভাগে অধ্যাপনা করেন। ২০০১ সালত হেকে তিনি শিকাগো বিশ্ববিদ্যালয়ের অর্থনীতির অধ্যাপক।
জেমস টোবিন
জেমস টোবিন একজন মার্কিন অর্থনীতিবিদ। তিনি ১৯৮১ সালে অর্থনীতিতে নোবেল পুরস্কার লাভ করেন।
টোবিন ১৯১৮ সালের ৫ মার্চ ইলিনয় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৩৯ সালে ব্যাচেলর অব আর্টস, ১৯৪০ সালে মাস্টার অব আর্টস এবং ১৯৪৭ সালে পিএইচডি ডিগ্রি অর্জন করেন। তিনি ১৯৫০ থেকে ১৯৫৫ সাল পর্যন্ত ইয়েল বিশ্ববিদ্যালয়ের অর্থনীতির সহযোগী অধ্যাপক হিসেবে কর্মরত ছিলেন। ১৯৫৫ সালে পদোন্নতি পেয়ে পূর্ণ অধ্যাপক হন। ১৯৭৪ থেকে ১৯৭৮ সাল পর্যন্ত বিভাগের চেয়ারম্যানের দায়িত্ব পালন করেন। ১৯৭৮ সালে মিনেসোটা বিশ্ববিদ্যালয়ে এবং ১৯৮৩ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।